|  |
| --- |
| See dokument on ravimi Clopidogrel/Acetylsalicylic acid Viatris heakskiidetud ravimiteave, milles kuvatakse märgituna pärast eelmist menetlust tehtud muudatused, mis mõjutavad ravimiteavet (EMA/VR/0000246078).Lisateave on Euroopa Ravimiameti veebilehel: <https://www.ema.europa.eu/en/medicines/human/epar/clopidogrel-acetylsalicylic-acid-viatris> |

**I LISA**

# RAVIMI OMADUSTE KOKKUVÕTE

1.
2. **RAVIMPREPARAADI NIMETUS**

Clopidogrel/Acetylsalicylic acid Viatris 75 mg/75 mg õhukese polümeerikattega tabletid

Clopidogrel/Acetylsalicylic acid Viatris 75 mg/100 mg õhukese polümeerikattega tabletid

1. **KVALITATIIVNE JA KVANTITATIIVNE KOOSTIS**

Clopidogrel/Acetylsalicylic acid Viatris 75 mg/75 mg õhukese polümeerikattega tabletid

Üks õhukese polümeerikattega tablett sisaldab 75 mg klopidogreeli (vesiniksulfaadina) ja 75 mg atsetüülsalitsüülhapet (ASH).

*Teadaolevat toimet omavad abiained*

Üks õhukese polümeerikattega tablett sisaldab 48 mg laktoosi.

Clopidogrel/Acetylsalicylic acid Viatris 75 mg/100 mg õhukese polümeerikattega tabletid

Üks õhukese polümeerikattega tablett sisaldab 75 mg klopidogreeli (vesiniksulfaadina) ja 100 mg atsetüülsalitsüülhapet (ASH).

*Teadaolevat toimet omavad abiained*

Üks õhukese polümeerikattega tablett sisaldab 48 mg laktoosi ja 0,81 mg *Allura Red AC*-d.

Abiainete täielik loetelu vt lõik 6.1.

1. **RAVIMVORM**

Õhukese polümeerikattega tablett (tablett)

Clopidogrel/Acetylsalicylic acid Viatris 75 mg/75 mg õhukese polümeerikattega tabletid

Kollased ovaalsed kaksikkumerad õhukese polümeerikattega tabletid, ligikaudu 14,5 mm x 7,4 mm, ühel küljel on pimetrükk „CA2“ ja teisel küljel on „M“.

Clopidogrel/Acetylsalicylic acid Viatris 75 mg/100 mg õhukese polümeerikattega tabletid

Roosad ovaalsed kaksikkumerad õhukese polümeerikattega tabletid, ligikaudu 14,8 mm x 7,8 mm, ühel küljel on pimetrükk „CA3“ ja teisel küljel on „M“.

1. **KLIINILISED ANDMED**
	1. **Näidustused**

Clopidogrel/Acetylsalicylic acid Viatris on näidustatud aterotrombootiliste juhtumite sekundaarseks preventsiooniks täiskasvanud patsientidel, kes juba võtavad nii klopidogreeli kui atsetüülsalitsüülhapet (ASH). Clopidogrel/Acetylsalicylic acid Viatris on fikseeritud annusega kombinatsioonravim ravi jätkamiseks:

• ST-segmendi elevatsioonita ägeda koronaarsündroomi (ebastabiilne stenokardia või Q-sakita müokardiinfarkt) korral, sealhulgas patsiendid, kellele paigaldatakse veresoonde võrktoru (stent) perkutaanse koronaarse interventsiooni (*percutaneous coronary intervention*, PCI) käigus

• ST-segmendi elevatsiooniga ägeda müokardi infarkti (*ST segment elevation acute myocardial infarction*, STEMI) korral patsientidel, kellel viiakse läbi perkutaanset koronaarset interventsiooni (sh patsiendid, kellele paigaldatakse koronaarstent), või farmakoteraapiat saavatel patsientidel, kellele on näidustatud trombolüütiline/fibrinolüütiline ravi

Täiendav informatsioon vt lõik 5.1.

* 1. **Annustamine ja manustamisviis**

Annustamine

*Täiskasvanud ja eakad*

Clopidogrel/Acetylsalicylic acid Viatris 75 mg/75 mg õhukese polümeerikattega tabletid

Clopidogrel/Acetylsalicylic acid Viatris’t tuleb manustada ühekordse ööpäevase annusena 75 mg/75 mg.

Clopidogrel/Acetylsalicylic acid Viatris 75 mg/100 mg õhukese polümeerikattega tabletid

Clopidogrel/Acetylsalicylic acid Viatris’t tuleb manustada ühekordse ööpäevase annusena 75 mg/100 mg.

Clopidogrel/Acetylsalicylic acid Viatris’e fikseeritud annusega kombinatsiooni kasutatakse pärast ravi alustamist eraldi manustatavate klopidogreeli ja ASH-ga ning see asendab klopidogreeli ja ASH eraldi manustatavaid ravimeid.

• *ST-segmendi elevatsioonita ägeda koronaarsündroomiga patsientidel* (ebastabiilne stenokardia või Q-sakita müokardiinfarkt). Ravi optimaalne kestus on formaalselt kindlaks tegemata. Kliiniliste uuringute andmed toetavad kasutamist kuni 12 kuud ja maksimaalset efekti täheldati 3. kuul (vt lõik 5.1). Clopidogrel/Acetylsalicylic acid Viatris’e kasutamise katkestamisel võib patsiendile olla kasulik jätkata ühe trombotsüütide agregatsiooni vastase ravimiga.

• *ST-segmendi elevatsiooniga äge müokardi infarkt.*

* Farmakoteraapiat saavatel patsientidel peab ravi Clopidogrel/Acetylsalicylic acid Viatris’ega alustama nii ruttu kui võimalik pärast sümptomite teket ning jätkama vähemalt 4 nädalat. Klopidogreeli ja ASH kombinatsioonravist saadavat kasu üle neljanädalase kasutamise korral ei ole antud näidustusel uuritud (vt lõik 5.1). Clopidogrel/Acetylsalicylic acid Viatris’e kasutamise katkestamisel võib patsiendile olla kasulik jätkata ühe trombotsüütide agregatsiooni vastase ravimiga.
* Kui näidustatud on perkutaanne koronaarne interventsioon, peab ravi Clopidogrel/Acetylsalicylic acid Viatris’ega alustama nii ruttu kui võimalik pärast sümptomite teket ning jätkama vähemalt 12 kuud (vt lõik 5.1).

Kui annus jääb vahele:

- ja tavapärasest plaanilisest manustamisajast on möödunud vähem kui 12 tundi, peab patsient võtma annuse otsekohe ja järgmise annuse tavapärasel plaanilisel ajal;

- ja möödunud on üle 12 tunni, peab patsient võtma järgmise annuse tavapärasel plaanilisel ajal ja ei tohi annust kahekordistada.

*Lapsed*

Lastel ja alla 18 aasta vanustel noorukitel puuduvad andmed klopidogreel/atsetüülsalitsüülhappe ohutuse ja efektiivsuse kohta. Clopidogrel/Acetylsalicylic acid Viatris ei ole soovitatav selles populatsioonis.

*Neerukahjustus*

Clopidogrel/Acetylsalicylic acid Viatris’t ei tohi kasutada raske neerukahjustusega patsientidel (vt lõik 4.3). Kerge ja mõõduka neerukahjustusega patsientide ravikogemus on piiratud (vt lõik 4.4). Seetõttu peab nendel patsientidel kasutama Clopidogrel/Acetylsalicylic acid Viatris’t ettevaatlikult.

*Maksakahjustus*

Clopidogrel/Acetylsalicylic acid Viatris’t ei tohi kasutada raske maksakahjustusega patsientidel (vt lõik 4.3). Ravikogemus on piiratud mõõduka maksahaigusega patsientidel, kellel võib olla veritsuskalduvus (vt lõik 4.4). Seetõttu peab nendel patsientidel kasutama Clopidogrel/Acetylsalicylic acid Viatris’t ettevaatlikult.

Manustamisviis

Suukaudne.

Manustada võib koos toiduga või ilma.

* 1. **Vastunäidustused**

Ravimi mõlema toimeaine tõttu on Clopidogrel/Acetylsalicylic acid Viatris vastunäidustatud järgnevatel juhtudel:

• Ülitundlikkus toimeainete või lõigus 6.1 loetletud mis tahes abiainete suhtes.

• Raske maksakahjustus.

• Aktiivne patoloogiline veritsus, nt peptilisest haavandist või koljusisene verejooks.

ASH sisalduse tõttu on selle kasutamine lisaks vastunäidustatud:

• Ülitundlikkuse korral mittesteroidsete põletikuvastaste ainete (MSPVA) vastu ning astmat, riniiti ja ninapolüüpe hõlmava sündroomi korral. Olemasoleva mastotsütoosiga patsientidel, kellel atsetüülsalitsüülhappe kasutamine võib põhjustada raskeid ülitundlikkusreaktsioone (sh vereringe šokk õhetuse, hüpotensiooni, tahhükardia ja oksendamisega).

• Raske neerukahjustuse korral (kreatiniini kliirens <30 ml/min).

• Annused > 100 mg ööpäevas raseduse kolmandal trimestril (vt lõik 4.6).

* 1. **Erihoiatused ja ettevaatusabinõud kasutamisel**

*Veritsus ja hematoloogilised häired*

Veritsusohu ja hematoloogiliste kõrvaltoimete riski tõttu tuleb vererakkude arvu määrata ja/või kõiki muid vajalikke analüüse kaaluda otsekohe, kui ravi ajal ilmnevad mingidki veritsusele viitavad kliinilised sümptomid (vt lõik 4.8). Kahte trombotsüütide agregatsiooni pärssivat ainet sisaldava Clopidogrel/Acetylsalicylic acid Viatris’e manustamisel tuleb olla ettevaatlik patsientide puhul, kellel on suurenenud veritsusoht trauma, operatsiooni või muude patoloogiliste seisundite tõttu, ja patsientide puhul, keda ravitakse ASH, hepariini, glükoproteiin IIb/IIIa inhibiitorite või mittesteroidsete põletikuvastaste ainetega (MSPVA), k.a Cox-2 inhibiitorid, selektiivsete serotoniini tagasihaarde inhibiitoritega (SSRI), tugevate CYP2C19 indutseerijatega, trombolüütikumidega või teiste ravimitega, millega seondub veritsusoht, nt pentoksüfülliin (vt lõik 4.5). Suurenenud hemorraagiariski tõttu ei soovitata ägeda mittekardioemboolilise isheemilise insuldi või transitoorse ajuisheemiaga patsientidel insuldi sekundaarseks preventsiooniks trombotsüütidevastast kolmikravi (klopidogreel + atsetüülsalitsüülhape + dipüridamool) (vt lõik 4.5 ja lõik 4.8). Kõiki veritsusele viitavaid sümptomeid patsientidel tuleb väga hoolikalt jälgida, kaasa arvatud varjatud veritsused, eriti esimeste ravinädalate jooksul ja/või pärast invasiivset kardiaalset protseduuri või kirurgiat. Clopidogrel/Acetylsalicylic acid Viatris’e samaaegset kasutamist suukaudsete antikoagulantidega ei soovitata, sest see võib suurendada veritsuse intensiivsust (vt lõik 4.5).

Patsiendid peavad teavitama arsti ja hambaarsti sellest, et nad võtavad Clopidogrel/Acetylsalicylic acid Viatris’t, enne mis tahes planeeritud kirurgilist vahelesegamist ning enne mis tahes uue ravimi võtmist. Kirurgilise valikravi planeerimisel tuleb üle vaadata trombotsüütide agregatsiooni vastase kaksikravi vajadus ja kaaluda ühe toimeainega ravimi kasutamist. Kui patsiendid peavad ajutiselt katkestama trombotsüütide agregatsiooni vastase ravi, tuleb Clopidogrel/Acetylsalicylic acid Viatris’e manustamine lõpetada 7 päeva enne kirurgiat.

Clopidogrel/Acetylsalicylic acid Viatris pikendab veritsusaega ja seda tuleb kasutada ettevaatlikult patsientidel, kellel on veritsusele kalduvad kahjustused (eriti seedetrakti- ja silmasisesed).

Patsiente tuleb samuti teavitada, et veritsuse peatamine võtab tavalisest enam aega Clopidogrel/Acetylsalicylic acid Viatris’e võtmise ajal, ning vajadusest informeerida arsti mis tahes ebatavalisest (koht või kestus) veritsusest.

*Trombootiline trombotsütopeeniline purpur (TTP)*

Väga harva on teatatud trombootilise trombotsütopeenilise purpuri (TTP) tekkest pärast klopidogreeli manustamist, mõnikord pärast lühiajalist kasutamist. Seda iseloomustab trombotsütopeenia ja mikroangiopaatiline hemolüütiline aneemia koos neuroloogiliste nähtude, neerufunktsiooni häirete või palavikuga. TTP on potentsiaalselt fataalne seisund, mis vajab kohest ravi, k.a plasmaferees.

*Omandatud hemofiilia*

Klopidogreeli kasutamise järgselt on teatatud omandatud hemofiiliast. Aktiveeritud osalise tromboplastiini aja (ingl *activated Partial Thromboplastin Time* - aPTT) tõendatud pikenemise üksikjuhtudel kas koos veritsemisega või ilma tuleb kaaluda omandatud hemofiiliat. Omandatud hemofiilia kinnitatud diagnoosiga patsientide ravi peavad korraldama ja neid ravima erialaspetsialistid ning ravi klopidogreeliga tuleb lõpetada.

*Hiljutine transitoorne isheemiline atakk või insult*

Transitoorse isheemikise ataki või insuldiga patsientidel, kellel on kõrgenenud risk isheemia taastekkeks, on täheldatud suurte veritsuste esinemissageduse tõusu ASH ja klopidogreeli kombinatsiooniravi korral. Seetõttu peab mittekliinilises olukorras, kus kombinatsioon on osutunud kasulikuks, alustama ravi ettevaatlikult.

*Tsütokroom P4502C19 (CYP2C19)*

Farmakogeneetika: puuduliku CYP2C19 metaboliseerimisvõimega patsientidel moodustub klopidogreeli soovitatava annuse korral vähem klopidogreeli aktiivset metaboliiti ning toime trombotsüütidele on nõrgem. On olemas diagnostilised testid patsiendi CYP2C19 genotüübi määramiseks.

Klopidogreel metaboliseeritakse aktiivseks metaboliidiks osaliselt CYP2C19 vahendusel, mistõttu selle ensüümi aktiivsust pärssivad ravimid vähendavad eeldatavalt klopidogreeli aktiivse metaboliidi taset. Selle koostoime kliiniline tähtsus ei ole teada. Ettevaatusabinõuna tuleb vältida CYP2C19 tugevalt või mõõdukalt pärssivate ravimite samaaegset kasutamist (vt lõik 4.5 CYP2C19 inhibiitorite nimekiri, vt ka lõik 5.2).

CYP2C19 aktiivsust indutseerivate ravimite kasutamise ootuspäraseks tulemuseks on klopidogreeli aktiivse metaboliidi sisalduse tõus ja veritsusriski suurenemine. Ettevaatusabinõuna tuleb vältida CYP2C19 tugevalt indutseerivate ravimite samaaegset kasutamist (vt lõik 4.5).

*CYP2C8 substraadid*

Patsientide samaaegsel ravil klopidogreeli ja CYP2C8 substraadiks olevate ravimitega peab olema ettevaatlik (vt lõik 4.5).

*Ristreaktiivne allergia tienopüridiinidega*

Patsientidel tuleb uurida varasemat ülitundlikkust tienopüridiinide (nt klopidogreel, tiklopidiin, prasugreel) suhtes, kuna on teatatud tienopüridiinide ristreaktiivsest allergiast (vt lõik 4.8). Tienopüridiinid võivad tekitada kergeid kuni raskeid allergilisi reaktsioone nagu lööve, angioödeem või hematoloogilisi ristreaktsioone, nagu trombotsütopeenia ja neutropeenia. Patsientidel, kellel on varasemalt esinenud allergilisi reaktsioone ja/või hematoloogilisi reaktsioone ühe tienopüridiini suhtes, võib olla suurenenud risk sama või muu reaktsiooni tekkeks teiste tienopüridiinide suhtes. Patsiente, kellel on varasemalt esinenud ülitundlikkus tienopüridiinide suhtes, on soovitatav hoolikalt jälgida ülitundlikkuse suhtes.

*ASH tõttu peab olema ettevaatlik*

• Varasema astma või allergilise häirega patsiendid, sest neil on suurem risk ülitundlikkusreaktsioonide tekkeks;

• Podagraga patsiendid, sest ASH väiksed annused suurendavad uraatide kontsentratsiooni;

• Lastel vanuses kuni 18 aastat on võimalik seos ASH ja Reye sündroomi tekke vahel. Reye sündroom on väga harva esinev haigus, mis võib lõppeda surmaga.

• Glükoos-6-fosfaatdehüdrogenaasi puudulikkusega patsientidele peab seda ravimit manustama hoolika arstliku järelevalve all hemolüüsiohu tõttu (vt lõik 4.8).

• Alkoholi tarbimine ravi ajal ASH-ga võib suurendada seedetrakti kahjustuse riski. Patsiente peab nõustama seedetrakti kahjustuse riski ja veritsusriski suhtes, mis kaasneb alkoholi kroonilise rohke tarbimisega ravi ajal klopidogreeli ja ASH-ga. (vt lõik 4.5).

*Eosinofiilia ja süsteemsete sümptomitega ravimireaktsioon (DRESS)*

MSPVA-sid, nt ASH-d võtvatel patsientidel on teatatud eosinofiilia ja süsteemsete sümptomitega ravimireaktsioonist (*drug reaction with eosinophilia and systemic symptoms*, DRESS). Mõned neist juhtudest on olnud eluohtlikud või lõppenud surmaga. Tüüpiliselt, kuigi mitte alati, avaldub DRESS palaviku, lööbe, lümfadenopaatia ja/või näotursena. Teiste kliiniliste ilmingute hulka võivad kuuluda hepatiit, nefriit, hematoloogilised kõrvalekalded, müokardiit või müosiit. Mõnikord võivad DRESS-i sümptomid meenutada ägedat viirusinfektsiooni. Tihti esineb eosinofiilia. Kuna selle häire avaldumine on mitmekesine, võivad olla haaratud ka teised organsüsteemid, mida siinkohal ei ole mainitud. Oluline on märkida, et ülitundlikkuse esmased ilmingud, nagu palavik või lümfadenopaatia, võivad esineda ka ilma lööbeta. Selliste nähtude või sümptomite esinemisel tuleb lõpetada ASH kasutamine ja hinnata kohe patsiendi seisundit (vt lõik 4.8).

*Seedetrakt*

Clopidogrel/Acetylsalicylic acid Viatris’t tuleb kasutada ettevaatlikult patsientidel, kellel on varasemalt olnud peptiline haavand, gastroduodenaalne verejooks või seedetrakti ülaosa vähesed sümptomid, mille põhjuseks võib olla maohaavand, mis võib viia maoverejooksuni. Võivad tekkida seedetrakti kõrvaltoimed, k.a maovalu, kõrvetised, iiveldus, oksendamine ja gastrointestinaalne veritsus. Seedetrakti ülaosa vähene sümptomaatika, nt düspepsia, on sage ja võib ilmneda millal iganes ravi ajal. Arstid peavad säilitama valvsuse seedetrakti haavandi ja veritsuse ilmingute suhtes isegi seedetrakti sümptomite puudumisel. Patsiente tuleb teavitada seedetrakti kõrvaltoimete ilmingutest ja sümptomitest ning sellest, mida teha, kui need tekivad. (Vt lõik 4.8).

Patsientidel, kes saavad samaaegset ravi nikorandiili ja mittesteroidsete põletikuvastaste ravimitega, k.a atsetüülsalitsüülhape ja lüsiin-atsetüülsalitsüülhape, on raskete tüsistuste, nt seedetrakti haavandumise, mulgustumise ja verejooksu, risk suurem (vt lõik 4.5).

*Abiained*

Clopidogrel/Acetylsalicylic acid Viatris sisaldab laktoosi. Harvaesineva päriliku galaktoositalumatusega, täieliku laktaasipuudulikkusega või glükoos-galaktoosi malabsorptsiooniga patsiendid ei tohi seda ravimit kasutada.

Ravim sisaldab vähem kui 1 mmol (23 mg) naatriumi tabletis, see tähendab põhimõtteliselt „naatriumivaba“.

Clopidogrel/Acetylsalicylic acid Viatris 75 mg/100 mg õhukese polümeerikattega tabletid sisaldavad *Allura red AC*-d, mis võib põhjustada allergilisi reaktsioone.

* 1. **Koostoimed teiste ravimitega ja muud koostoimed**

*Ravimid, millega seondub veritsusoht*

Toimete võimaliku liitumise tõttu on veritsusoht suurem. Manustades samaaegselt ravimeid, mis on seotud veritsusohuga, peab olema ettevaatlik (vt lõik 4.4).

*Suukaudsed antikoagulandid*

Clopidogrel/Acetylsalicylic acid Viatris’e samaaegset kasutamist suukaudsete antikoagulantidega ei soovitata, sest see võib suurendada veritsuse intensiivsust (vt lõik 4.4). Ehkki klopidogreel, manustatuna annuses 75 mg ööpäevas, ei mõjutanud S-varfariini farmakokineetikat või INR-i (*international normalised ratio*) varfariiniga pikaajalist ravi saavatel patsientidel, suurendab klopidogreeli ja varfariini koosmanustamine veritsusohtu kummagi ravimi sõltumatu toime tõttu hemostaasile.

*Glükoproteiin IIb/IIIa inhibiitorid*

Clopidogrel/Acetylsalicylic acid Viatris’e manustamisel tuleb olla ettevaatlik patsientide puhul, keda samaaegselt ravitakse glükoproteiin IIb/IIIa inhibiitoritega (vt lõik 4.4).

*Hepariin*

Kliinilises uuringus tervete vabatahtlikega ei kaasnenud klopidogreeliga vajadust hepariini annuse muutmiseks ega muutunud hepariini toime koagulatsioonile. Hepariini samaaegne manustamine ei avaldanud mõju klopidogreeli poolt esile kutsutud trombotsüütide agregatsiooni pärssimisele. Võimalik on Clopidogrel/Acetylsalicylic acid Viatris’e ja hepariini vaheline farmakodünaamiline koostoime, mis suurendab verejooksu riski. Seetõttu tuleb nende samaaegsel kasutamisel olla ettevaatlik (vt lõik 4.4).

*Trombolüütikumid*

Klopidogreeli, fibriin-spetsiifiliste või mittespetsiifiliste trombolüütiliste ravimite ja hepariinide samaaegse manustamise ohutust hinnati ägeda müokardiinfarktiga patsientidel. Kliiniliselt oluliste veritsuste esinemissagedus oli sarnane sellele, mida täheldati trombolüütiliste ravimite ja hepariini manustamisel koos ASH-ga (vt lõik 4.8). Klopidogreel/atsetüülsalitsüülhappe ja teiste trombolüütiliste ainete samaaegse manustamise ohutust ei ole formaalselt kindlaks tehtud ja sel puhul peab olema ettevaatlik (vt lõik 4.4).

*MSPVA*

Tervetel vabatahtlikel läbi viidud kliinilises uuringus suurendas klopidogreeli ja naprokseeni samaaegne manustamine varjatud verekaotust seedetraktist. Seetõttu ei ole MSPVA-de, k.a Cox-2 inhibiitorite samaaegne kasutamine soovitatav (vt lõik 4.4).

Eksperimentaalsed andmed viitavad, et samaaegse manustamise korral võib ibuprofeen pärssida ASH väikeste annuste toimet trombotsüütide agregatsioonile. Nende andmete piiratus ja ebaselgus *ex vivo* andmete kohaldatavuse kohta kliinilisele olukorrale tähendab siiski, et kindlaid järeldusi ibuprofeeni regulaarse kasutamise kohta ei saa teha ning ibuprofeeni juhusliku kasutuse mõju on tõenäoliselt kliiniliselt mitteoluline (vt lõik 5.1).

*Metamisool*

Metamisooliga koosmanustamisel võib väheneda ASH trombotsüütide agregatsiooni inhibeeriv toime. Seetõttu tuleb kardioprotektsiooniks väikses annuses ASH-d võtvatel patsientidel kasutada seda ravimikombinatsiooni ettevaatusega.

*SSRI*

SSRI-d kahjustavad trombotsüütide aktiveerumist ja suurendavad verejooksu tekkeohtu, mistõttu tuleb ettevaatusega samaaegselt manustada SSRI-sid ja klopidogreeli.

*Muu samaaegne ravi klopidogreeliga*

CYP2C19 indutseerijad

Klopidogreel metaboliseerub aktiivseks metaboliidiks osaliselt CYP2C19 vahendusel, mistõttu selle ensüümi aktiivsust indutseerivad ravimid suurendavad tõenäoliselt klopidogreeli aktiivse metaboliidi sisaldust.

Rifampitsiin indutseerib tugevasti CYP2C19, põhjustades nii klopidogreeli aktiivse metaboliidi sisalduse tõusu kui ka trombotsüütide pärssimist, mis võib eriti suurendada veritsusriski. Ettevaatusabinõuna tuleb vältida CYP2C19 tugevalt indutseerivate ravimite samaaegset kasutamist (vt lõik 4.4).

CYP2C19 inhibiitorid

Klopidogreel metaboliseeritakse aktiivseks metaboliidiks osaliselt CYP2C19 vahendusel, mistõttu selle ensüümi aktiivsust pärssivad ravimid vähendavad oodatavasti klopidogreeli aktiivse metaboliidi sisaldust. Selle koostoime kliiniline tähtsus ei ole teada. Ettevaatusabinõuna tuleb vältida CYP2C19 tugevalt või mõõdukalt pärssivate ravimite samaaegset kasutamist (vt lõigud 4.4 ja 5.2).

Ravimite hulka, mis on CYP2C19 tugevad või mõõdukad inhibiitorid, kuuluvad nt omeprasool ja esomeprasool, fluvoksamiin, fluoksetiin, moklobemiid, vorikonasool, flukonasool, tiklopidiin, karbamasepiin ja efavirens.

Prootonpumba inhibiitorid (PPI)

Omeprasool, manustatuna annuses 80 mg üks kord ööpäevas klopidogreeliga samal ajal või 12-tunnise vahega, vähendas aktiivse metaboliidi süsteemset saadavust 45% võrra (küllastusannuse korral) ja 40% võrra (säilitusraviannuse korral). Trombotsüütide agregatsiooni pärssimine langes sellega seoses 39% (küllastusannus) ja 21% (säilitusraviannus). Esomeprasoolil on eeldatavalt samasugune koostoime klopidogreeliga.

Jälgimisuuringutes ja kliinilistes uuringutes on saadud vasturääkivaid andmeid selle farmakokineetilise/farmakodünaamilise koostoime kliinilise tähtsuse kohta seoses suuremate kardiovaskulaarsete juhtudega. Ettevaatusabinõuna tuleb vältida omeprasooli või esomeprasooli samaaegset kasutamist (vt lõik 4.4).

Pantoprasooli ja lansoprasooliga on täheldatud väiksemat langust aktiivse metaboliidi süsteemses saadavuses.

Samaaegse ravi korral pantoprasooliga annuses 80 mg ööpäevas oli aktiivse metaboliidi kontsentratsioon vereplasmas 20% madalam (küllastusannus) ja 14% madalam (säilitusraviannus). Sellega seoses vähenes trombotsüütide agregatsiooni pärssimine vastavalt 15% ja 11%. Need tulemused näitavad, et klopidogreeli võib manustada koos pantoprasooliga.

Puuduvad tõendid selle kohta, et teised ravimid, mis vähendavad maohappe produktsiooni, nt H2-blokaatorid või antatsiidid mõjutaksid klopidogreeli trombotsüütide agregatsiooni vastast aktiivsust.

Võimendatud retroviirusvastane ravi: võimendatud retroviirusvastast ravi saavatel HIV infektsiooniga patsientidel on suur risk veresoonkonna haigusjuhtude tekkeks.

Ritonaviiriga või kobitsistaadiga võimendatud retroviirusvastast ravi saavatel HIV infektsiooniga patsientidel on trombotsüütide agregatsiooni pärssimine oluliselt nõrgem. Ehkki selle leiu kliiniline tähendus ei ole selge, on olnud spontaanseid teatisi veresoonesulguse taastekke juhtudest pärast valendiku avamist või tromboosijuhtudest küllastusravi ajal klopidogreeliga HIV infektsiooniga patsientidel, kes saavad ritonaviiriga võimendatud retroviirusvastast ravi. Samaaegsel ravil ritonaviiri ja klopidogreeliga võib trombotsüütide agregatsiooni pärssimine olla keskmisest väiksem. Seetõttu ei ole soovitatav kasutada klopidogreeli samaaegselt võimendatud antiretroviirusvastase raviga.

Muud ravimid

Klopidogreeli ja teiste ravimitega on tehtud mitmeid kliinilisi uuringuid võimalike farmakodünaamiliste ja farmakokineetiliste koostoimete avastamiseks. Ühtegi kliiniliselt olulist farmakodünaamilist koostoimet ei täheldatud klopidogreeli samaaegsel manustamisel atenolooli, nifedipiini või mõlema – atenolooli ja nifedipiiniga. Fenobarbitaali ega östrogeenide samaaegne manustamine ei mõjutanud oluliselt klopidogreeli farmakodünaamilist aktiivsust.

Klopidogreeli samaaegne manustamine ei mõjutanud digoksiini ega teofülliini farmakokineetikat. Antatsiidid ei mõjutanud klopidogreeli imendumise ulatust.

CAPRIE uuringu tulemused näitavad, et CYP2C19 vahendusel metaboliseeruvaid fenütoiini ja tolbutamiidi võib klopidogreeliga ohutult koos manustada.

Ravimid, mis on CYP2C8 substraadiks. Tervetel vabatahtlikel on tõendatud, et klopidogreel suurendab repagliniidi süsteemset saadavust. *In vitro* uuringud on näidanud, et repagliniidi süsteemse saadavuse suurenemine on tingitud CYP2C8 pärssimisest klopidogreeli glükuroniidmetaboliidi poolt. Kontsentratsiooni tõusu ohu tõttu vereplasmas peab samaaegsel ravil klopidogreeli ja CYP2C8 substraadiks olevate ravimitega (nt repagliniid, paklitakseel) olema ettevaatlik (vt lõik 4.4).

Rosuvastatiin: on tõestatud, et pärast korduvat manustamist annuses 75 mg suurendab klopidogreel patsientidel rosuvastatiini süsteemset saadavust (AUC) 1,4 korda, mõjutamata maksimaalset kontsentratsiooni vereplasmas (Cmax).

*Muu samaaegne ravi ASH-ga*

Kirjeldatud on koostoimeid järgnevate ravimitega:

Kusihappe eritumist soodustavad ained (bensbromaroon, probenetsiid, sulfiinpürasoon)

Vajalik on ettevaatus, sest ASH võib pärssida kusihappe eritumist soodustava aine toimet konkureeriva eliminatsiooni tõttu kusihappega.

Metotreksaat

ASH sisalduse tõttu peab metotreksaadi annuseid üle 20 mg/nädalas kasutama koos Clopidogrel/Acetylsalicylic acid Viatris’ega ettevaatlikult, sest see võib pärssida metotreksaadi eemaldamist neerude kaudu, mis võib viia luuüdi toksilisuse tekkeni.

Tenofoviir

Tenofoviirdisoproksiilfumaraadi ja MSPVA-de samaaegne manustamine võib suurendada neerupuudulikkuse ohtu.

Valproehape

Salitsülaatide ja valproehappe samaaegsel manustamisel võib väheneda valproehappe seondumine valkudega ja pidurduda valproehappe metabolism, mille tulemusel suurenevad valproehappe üldine ja vaba fraktsiooni sisaldus seerumis.

Tuulerõugevaktsiin

Ajavahemikus 6 nädalat pärast tuulerõugete vastast vaktsineerimist ei soovitata salitsülaate patsientidele manustada. On olnud Reye sündroomi juhtumeid pärast salitsülaatide manustamist tuulerõugete ajal (vt lõik 4.4).

Atsetasolamiid

Salitsülaatide ja atsetasolamiidi koosmanustamisel on soovitatav olla ettevaatlik, sest on suurem oht metaboolse atsidoosi tekkeks.

Nikorandiil

Patsientidel, kes saavad samaaegset ravi nikorandiili ja mittesteroidsete põletikuvastaste ravimitega, k.a atsetüülsalitsüülhape ja lüsiin-atsetüülsalitsüülhape, on raskete tüsistuste, nt seedetrakti haavandumise, mulgustumise ja verejooksu, risk suurem (vt lõik 4.4).

Teised koostoimed ASH-ga

Teatatud on koostoimetest ASH suuremate (põletikuvastaste) annuste ja järgnevate ravimite vahel: angiotensiini konverteeriva ensüümi (AKE) inhibiitorid, atsetasolamiid, antikonvulsandid (fenütoiin ja valproehape), beeta-adrenoblokaatorid, diureetikumid ja suukaudsed suhkurtõve ravimid.

Alkohol

Alkoholi tarbimine ravi ajal ASH-ga võib suurendada seedetrakti kahjustuse riski. Patsiente peab nõustama seedetrakti kahjustuse riski ja veritsusriski suhtes, mis kaasneb alkoholi kroonilise rohke tarbimisega ravi ajal klopidogreeli ja ASH-ga (vt lõik 4.4).

*Muud koostoimed klopidogreeli ja ASH-ga*

Kliinilistes uuringutes osalenud enam kui 30000 patsiendile manustati klopidogreeli koos ASH-ga säilitusannuses 325 mg või alla selle ning samaaegselt mitmesuguseid teisi ravimeid, k.a diureetikumid, beeta-adrenoblokaatorid, AKE inhibiitorid, kaltsiumikanali blokaatorid, kolesterooli taset langetavad ained, pärgartereid laiendavad ravimid, antidiabeetilised ravimid (k.a insuliin), antiepileptilised ravimid, hormoonasendusravi ja GPIIb/IIIa antagonistid ilma tõenditeta kliiniliselt oluliste koostoimete kohta.

Lisaks ülalkirjeldatud spetsiifilistele koostoimetele ei ole Clopidogrel/Acetylsalicylic acid Viatris’e ja mõnede teiste aterotrombootiliste haigustega patsientidele tavapäraselt manustatavate ravimite koostoimeid uuritud.

Sarnaselt teiste suukaudsete P2Y12 inhibiitoritega võib opioidagonistide samaaegne manustamine aeglustada ja vähendada klopidogreeli imendumist eeldatavasti mao tühjenemise aeglustumise tõttu. Selle kliiniline tähtsus ei ole teada. Kaaluge parenteraalse tromboosivastase ravimi kasutamist ägeda koronaarsündroomiga patsientidel, kes saavad samaaegset ravi morfiini või teiste opioidagonistidega.

* 1. **Fertiilsus, rasedus ja imetamine**

Rasedus

Klopidogreel/atsetüülsalitsüülhappe kasutamise kohta raseduse ajal puuduvad kliinilised andmed. Clopidogrel/Acetylsalicylic acid Viatris’t ei tohi kasutada raseduse esimese kahe trimestri ajal, välja arvatud juhul, kui naise kliiniline seisund nõuab ravi klopidogreel/ASH-ga.

ASH tõttu on Clopidogrel/Acetylsalicylic acid Viatris vastunäidustatud raseduse kolmanda trimestri ajal.

Klopidogreel

Klopidogreeli kasutamise kohta raseduse ajal puuduvad kliinilised andmed, mistõttu ei soovitata klopidogreeli ettevaatuse mõttes raseduse ajal kasutada.

Loomuuringutes ei ilmnenud klopidogreeli kasutamisel tõendeid raseduse, embrüonaalse/loote arengu, poegimise ja postnataalse arengu kahjustuste kohta (vt lõik 5.3).

ASH:

Väikesed annused (kuni ja kaasa arvatud 100 mg/päevas)

Kliinilised uuringud viitavad, et sünnitusabis piiratult kasutatavad annused kuni 100 mg/ööpäevas, mis nõuavad erijälgimist, on ohutud.

Annused üle 100 mg ööpäevas ja kuni 500 mg/ööpäevas

Kliiniline kogemus annuste kohta üle 100 mg/ööpäevas kuni 500 mg/ööpäevas on piiratud. Seetõttu kehtivad selle annusvahemiku kohta alljärgnevad soovitused annuste kohta 500 mg/ööpäevas ja üle selle.

Annused 500 mg/ööpäevas ja üle selle

Prostaglandiinide sünteesi pärssimine võib kahjulikult mõjutada rasedust ja/või embrüo/loote arengut. Epidemioloogiliste uuringute andmed näitavad suurenenud riski raseduse katkemise, südame väärarengute ja gastroskiisi tekkeks pärast prostaglandiinide sünteesi inhibiitorite kasutamist raseduse varajases staadiumis. Kardiovaskulaarse väärarengu absoluutne risk suurenes tasemelt alla 1% tasemele ligikaudu 1,5%. Usutavasti tõuseb risk koos annuse ja ravi kestusega. Loomadel on prostaglandiinide sünteesi inhibiitori manustamise tulemuseks reproduktiivsustoksilisus (vt lõik 5.3).

Alates 20. rasedusnädalast võib atsetüülsalitsüülhappe kasutamine põhjustada loote neerufunktsiooni häiretest põhjustatud oligohüdramnioni. See võib tekkida vahetult pärast ravi alustamist ja on tavaliselt pärast ravi katkestamist pöörduv. Lisaks on teatatud arterioosjuha ahenemisest pärast ravimi kasutamist teisel trimestril, mis enamikul juhtudel lahenes pärast ravi lõpetamist. Seetõttu ei tohi atsetüülsalitsüülhapet manustada raseduse esimesel ja teisel trimestril, välja arvatud juhul, kui see on hädavajalik. Atsetüülsalitsüülhappe kasutamisel rasestuda üritavatel naistel või raseduse esimesel ja teisel trimestril peab annus olema võimalikult väike ja ravi kestus võimalikult lühike. Pärast mitmepäevast atsetüülsalitsüülhappega kokkupuudet alates 20. rasedusnädalast tuleb kaaluda raseda sünnieelset jälgimist oligohüdramnioni ja arterioosjuha ahenemise suhtes. Oligohüdramnioni või arterioosjuha ahenemise ilmnemisel tuleb atsetüülsalitsüülhappe kasutamine lõpetada.

Raseduse kolmandal trimestril võivad kõik prostaglandiinide sünteesi inhibiitorid põhjustada:

• lootel:

 - kardiopulmonaarset toksilisust (*ductus arteriosus*’e enneaegne ahenemine/sulgumine ja pulmonaalne hüpertensioon),

 - neerude düsfunktsiooni (vt eespool)

• emal ja vastsündinul, raseduse lõpus:

 - veritsusaja võimalikku pikenemist, agregatsioonivastast toimet, mis võib avalduda isegi väga väikeste annuste korral,

 - emaka kontraktsioonide pärssimist, mistõttu sünnitus hilineb või pikeneb.

Sellest tulenevalt on atsetüülsalitsüülhape suuremates annustes kui 100 mg ööpäevas raseduse kolmandal trimestril vastunäidustatud (vt lõik 4.3). Annuseid kuni 100 mg ööpäevas (kaasa arvatud) võib kasutada ainult sünnitusabi range jälgimise all.

Imetamine

Ei ole teada, kas klopidogreel eritub inimese rinnapiima. Loomkatsed on näidanud, et klopidogreel eritub rinnapiima. Teadaolevalt eritub ASH inimese rinnapiima. Ravi ajaks Clopidogrel/Acetylsalicylic acid Viatris’ega tuleb imetamine katkestada.

Fertiilsus

Fertiilsusandmed klopidogreel/atsetüülsalitsüülhappe kohta puuduvad. Klopidogreel ei kahjustanud fertiilsust loomkatsetes. Ei ole teada kas Clopidogrel/Acetylsalicylic acid Viatris’es sisalduv ASH annus kahjustab fertiilsust.

* 1. **Toime reaktsioonikiirusele**

Clopidogrel/Acetylsalicylic acid Viatris ei mõjuta või mõjutab ebaoluliselt autojuhtimise ja masinate käsitsemise võimet.

* 1. **Kõrvaltoimed**

*Ohutusprofiili kokkuvõte*

Klopidogreeli ohutust on uuritud enam kui 42000 patsiendil, kes osalesid kliinilistes uuringutes, sealhulgas klopidogreeli ja ASH-ga ravitud 30000 patsienti ning üle 9000 patsiendi, keda raviti 1 aasta või kauem. Alljärgnevalt käsitletakse neljas kliinilises uuringus – CAPRIE (uuring, milles võrreldi klopidogreeli ASH-ga), CURE, CLARITY ja COMMIT uuringutes (uuringud, milles võrreldi klopidogreel + ASH-d ainult ASH-ga) – täheldatud kliiniliselt olulisi kõrvaltoimeid. Kokkuvõtvalt oli CAPRIE uuringus klopidogreel annuses 75 mg/ööpäevas võrreldav ASH-ga annuses 325 mg/ööpäevas, sõltumata vanusest, soost ja rassist. Lisaks kliiniliste uuringute kogemusele on kõrvaltoimetest teatatud spontaanselt.

Veritsus on kõige sagedasem kõrvaltoime nii kliinilistes uuringutes kui ka turustusjärge kogemuse põhjal, mil sellest on teatatud enamasti esimesel ravikuul.

CAPRIE uuringus oli veritsuse üldine esinemissagedus 9,3% nii klopidogreeliga kui ka ASH-ga ravitud patsientidel. Tõsiste juhtude esinemissagedus oli klopidogreeli ja ASH korral sarnane.

CURE uuringu klopidogreel + ASH rühma patsientidel, kes lõpetasid ravi rohkem kui viis päeva enne operatsiooni, ei olnud 7 päeva jooksul pärast koronaaršunteerimist suuri verejookse rohkem. Patsientidel, kes jätkasid ravi viie operatsioonini jäänud päeva jooksul, oli juhtude esinemissagedus klopidogreel + ASH grupis 9,6% ja ainult ASH grupis 6,3%.

CLARITY uuringus suurenes veritsuste üldine esinemissagedus klopidogreel + ASH grupis, võrreldes ainult ASH-d võtnute grupiga. Suurte verejooksude esinemissagedus oli kummaski grupis samaväärne. Sama täheldati lähteomaduste ning fibrinolüütilise või hepariinravi alusel määratletud patsientide alagruppides.

COMMIT uuringus oli mittetserebraalsete ja tserebraalsete suurte verejooksude üldine esinemissagedus madal ning samaväärne mõlemas grupis.

TARDIS uuringus esines hiljuti isheemilise insuldi saanud patsientidel, kes said intensiivset trombotsüütide agregatsiooni vastast ravi kolme ravimiga (atsetüülsalitsüülhape + klopidogreel + dipüridamool), rohkem ja raskemat verejooksu, võrreldes kas ainult klopidogreeli või kombineeritud atsetüülsalitsüülhappe ja dipüridamooliga (kohandatud üldine šansside suhe 2,54; 95% CI 2,05...3,16, p < 0,0001).

*Kõrvaltoimete tabel*

Alljärgnevas tabelis on esitatud kõrvaltoimed kliinilistest uuringutest ja kõrvaltoime teatistest klopidogreeli monoteraapia, ASH monoteraapia või klopidogreeli ja ASH kombinatsioonravi kohta. Nende esinemissagedus on defineeritud järgmiselt: sage (>1/100 kuni <1/10); aeg-ajalt (>1/1000 kuni <1/100); harv (>1/10 000 kuni <1/1000); väga harv (<1/10 000); teadmata (ei saa hinnata olemasolevate andmete alusel). Igas organsüsteemi klassis on kõrvaltoimed toodud tõsiduse vähenemise järjekorras.

| **Organsüsteemi klass** | **Sage** | **Aeg-ajalt** | **Harv** | **Väga harv, teadmata** |
| --- | --- | --- | --- | --- |
| Vere ja lümfisüsteemi häired |  | Trombotsütopeenia, leukopeenia, eosinofiilia | Neutropeenia, sh raske neutropeenia | Trombootiline trombotsütopeeniline purpur (TTP; vt lõik 4.4), luuüdi kahjustus\*, aplastiline aneemia, pantsütopeenia, bitsütopeenia\*, agranulotsütoos, raske trombotsütopeenia, omandatud A-hemofiilia, granulotsütopeenia, aneemia, hemolüütiline aneemia glükoos-6-fosfaatdehüdrogenaasi puudulikkusega\* patsientidel (vt lõik 4.4) |
| Südame häired |  |  |  | Kounis’e sündroom (vasospastiline allergiline stenokardia/allergiline müokardiinfarkt) osana ülitundlikkusreaktsioonist atsetüülsalitsüülhappele\* või klopidogreelile\*\* |
| Immuunsüsteemi häired |  |  |  | Anafülaktiline sokk\*, seerumtõbi, anafülaktoidsed reaktsioonid, ravimi ristreaktiivne ülitundlikkus tienopüridiinidele (nt tiklopidiin, prasugreel; vt lõik 4.4)\*\*, autoimmuunne insuliinisündroom, mis võib põhjustada rasket hüpoglükeemiat, eriti HLA DRA4 alamtüübiga patsientidel (sagedasem Jaapani populatsioonis)\*\*, allergiliste sümptomite ja toiduallergia süvenemine\* |
| Ainevahetus- ja toitumishäired |  |  |  | Hüpoglükeemia\*, podagra\* (vt lõik 4.4) |
| Psühhiaatrilised häired |  |  |  | Hallutsinatsioonid, segasus |
| Närvisüsteemi häired |  | Intrakraniaalne verejooks (mõnel juhul lõppes surmaga, eriti eakatel), peavalu, paresteesia, peapööritus |  | Maitsehäired, maitsetundetus |
| Silma kahjustused |  | Veritsus silmast (konjunktivaalne, silma, reetina) |  |  |
| Kõrva ja labürindi kahjustused |  |  | Vertiigo | Kuulmise kadu\* või tinnitus\* |
| Vaskulaarsed häired | Hematoom |  |  | Tõsine hemorraagia, operatsioonihaava veritsus, vaskuliit (sh Henochi-Schönleini purpur\*), hüpotensioon |
| Respiratoorsed, rindkere ja mediastiinumi häired | Epistaksis |  |  | Veritsus hingamisteedes (hemoptüüs, kopsuverejooks), bronhospasm, interstitsiaalne pneumoniit, mittekardiogeenne kopsuturse korduval kasutamisel ja atsetüülsalitsüülhappest tingitud ülitundlikkusreaktsiooni taustal\*, eosinofiilne pneumoonia |
| Seedetrakti häired | Seedetrakti verejooks, diarröa, kõhuvalu, düspepsia | Maohaavand ja duodenaalhaavand, gastriit, oksendamine, iiveldus, kõhukinnisus, meteorism | Retro-peritoneaalne verejooks | Seedetrakti ja retroperitoneaalne verejooks fataalse lõpuga, pankreatiit, seedetrakti ülaosa häired (ösofagiit, söögitoru haavandid, mulgustumine, erosiivne gastriit, erosiivne duodeniit, mao-kaksteistsõrmiku haavand/perforatsioon)\*; seedetrakti alaosa häired (peensoole (tühi- ja niudesool) ja jämesoole (jämesool ja pärasool) haavandid, koliit ja soole mulgustumine)\*, seedetrakti ülaosa sümptomid\* nt gastralgia (vt lõik 4.4); need ASH-st tingitud seedetrakti reaktsioonid võivad olla seotud verejooksuga või mitte ning võivad esineda atsetüülsalitsüülhappe mis tahes annusega ja hoiatavate sümptomitega patsientidel või ilma või varasemate seedetrakti tõsiste juhtudega või ilma\*; koliit (sh haavandiline või lümfotsütaarne koliit); stomatiit, äge pankreatiit osana ülitundlikkusreaktsioonist atsetüülsalitsüülhappele\* |
| Maksa ja sapiteede häired |  |  |  | Äge maksapuudulikkus, maksakahjustus, peamiselt hepatotsellulaarne\*, hepatiit, maksaensüümide aktiivsuse suurenemine\*, normist erinevad maksafunktsiooni näitajad, krooniline hepatiit\* |
| Naha ja nahaaluskoe kahjustused | Verevalumid | Lööve, kihelus, naha veritsemine (purpur) |  | Bulloosne dermatiit (toksiline epidermise nekrolüüs, Stevensi-Johnsoni sündroom, multiformne erüteem, äge generaliseerunud eksanteemne pustuloos (AGEP)), angioödeem, ravimist tingitud ülitundlikkussündroom, eosinofiilia ja süsteemsete sümptomitega ravimireaktsioon (DRESS) (vt lõik 4.4)\*, erütematoosne või eksfoliatiivne lööve, urtikaaria, ekseem, lame lihhen, fikseerunud lööve\* |
| Reproduktiivse süsteemi ja rinnanäärme häired |  |  | Günekomastia |  |
| Lihaste, luustiku ja sidekoe kahjustused |  |  |  | Lihas-skeleti veritsus (hemartroos), artriit, artralgia, müalgia |
| Neerude ja kuseteede häired |  | Hematuuria |  | Neerupuudulikkus\*, äge neerukahjustus (eriti olemasoleva neerukahjustusega, südame dekompensatsiooniga, nefriitilise sündroomiga patsientidel või samaaegse ravi korral diureetikumidega)\*, glomerulonefriit, kreatiniini tõus veres |
| Üldised häired ja manustamiskoha reaktsioonid | Süstekoha veritsus |  |  | Palavik, turse\* |
| Uuringud |  | Veritsusaja pikenemine, neutrofiilide arvu langus, trombotsüütide arvu langus |  |  |

\* Kirjanduses avaldatud teave ASH kohta, esinemissagedus „teadmata“.

\*\* Klopidogreeliga seotud teave, esinemissagedus „teadmata“.

Võimalikest kõrvaltoimetest teatamine

Ravimi võimalikest kõrvaltoimetest on oluline teatada ka pärast ravimi müügiloa väljastamist. See võimaldab jätkuvalt hinnata ravimi kasu/riski suhet. Tervishoiutöötajatel palutakse kõigist võimalikest kõrvaltoimetest teatada riikliku teavitamissüsteemi (vt [V lisa](http://www.ema.europa.eu/docs/en_GB/document_library/Template_or_form/2013/03/WC500139752.doc)) kaudu.

**4.9 Üleannustamine**

Klopidogreel

Üleannustamine klopidogreeli manustamisel võib viia veritsusaja pikenemisele ja järgnevatele veritsustüsistustele. Veritsuse täheldamisel tuleb kaaluda asjakohast ravi. Klopidogreeli farmakoloogilise toime antidooti ei tunta. Kui on tarvilik pikenenud veritsusaja kohene korrigeerimine, võib trombotsüütide infusioon avaldada klopidogreelile vastupidist toimet.

ASH

Mõõduka intoksikatsiooniga on seotud järgnevad sümptomid: uimasus, peavalu, tinnitus, segasus ja seedetrakti sümptomid (iiveldus, oksendamine ja maovalu).

Raske intoksikatsiooni korral tekivad happe-leelistasakaalu tõsised häired. Algne hüperventilatsioon põhjustab respiratoorse alkaloosi. Supressiivse mõju tulemusel hingamiskeskusele tekib järgnevalt respiratoorne atsidoos. Metaboolset atsidoosi põhjustavad ka salitsülaadid. Et lapsi, imikuid ja väikelapsi nähakse sageli alles intoksikatsiooni hilisstaadiumis, on nad tavaliselt juba jõudnud atsidoosi faasi.

Tekkida võivad ka järgnevad sümptomid: hüpertermia ja higistamine, dehüdratsioon, rahutus, krambid, hallutsinatsioonid ja hüpoglükeemia. Närvisüsteemi pidurdamine võib viia koomani, kardiovaskulaarse kollapsi ja hingamise seiskumiseni. Atsetüülsalitsüülhappe surmav annus on 25...30 g. Salitsülaadi kontsentratsioon vereplasmas üle 300 mg/l (1,67 mmol/l) viitab intoksikatsioonile.

ASH/klopidogreeli fikseeritud annuste kombinatsiooni üleannustamine võib olla seotud suurenenud veritsemise ja veritsusele järgnevate tüsistustega, mis on tingitud klopidogreeli ja ASH farmakoloogilistest toimetest.

Mittekardiogeenne kopsuturse võib esineda atsetüülsalitsüülhappe ägeda ja korduva üleannustamise korral (vt lõik 4.8).

Toksilise annuse sissevõtmisel on vajalik hospitaliseerimine. Mõõduka intoksikatsiooni korral võib esile kutsuda oksendamist, ebaõnnestumise korral on näidustatud maoloputus. Seejärel manustatakse aktiivsütt (absorbent) ja naatriumsulfaati (laksatiiv). Näidustatud on uriini leelistamine (250 mmol naatriumbikarbonaati 3 tunni vältel) jälgides uriini pH-d. Tõsise intoksikatsiooni eelistatud ravimeetodiks on hemodialüüs. Teisi intoksikatsiooninähte ravitakse sümptomaatiliselt.

1. **FARMAKOLOOGILISED OMADUSED**
	1. **Farmakodünaamilised omadused**

Farmakoterapeutiline rühm: tromboosivastased ained, trombotsüütide agregatsiooni inhibiitorid, v.a hepariin; ATC-kood: B01AC30.

*Toimemehhanism*

Klopidogreel on eelravim, mille üks metaboliit on trombotsüütide agregatsiooni inhibiitor. Klopidogreel peab metaboliseeruma CYP450 ensüümide vahendusel, et moodustuks aktiivne metaboliit, mis pärsib trombotsüütide agregatsiooni. Klopidogreeli aktiivne metaboliit pärsib valikuliselt adenosiindifosfaadi (ADP) seondumist selle P2Y12 retseptoritega trombotsüütidel koos järgneva ADP-vahendatud glükoproteiin GPIIb/IIIa kompleksi aktivatsiooniga, pärssides sel teel trombotsüütide agregatsiooni. Tingituna pöördumatust seondumisest on mõjutatud trombotsüüdid kahjustatud oma elutsükli lõpuni (ligikaudu 7...10 päeva) ja trombotsüütide normaalne funktsioon taastub kiirusega, mis vastab trombotsüütide taastekkele. Pärsitakse ka teiste agonistide poolt esile kutsutud trombotsüütide agregatsiooni, blokeerides trombotsüütide aktivatsiooni võimendamist vabanenud ADP poolt.

Kuna aktiivne metaboliit moodustub CYP450 ensüümide vahendusel, millest mõned on polümorfsed või pärsitakse teiste ravimite poolt, ei pärsita trombotsüütide agregatsiooni kõigil patsientidel piisavalt.

*Farmakodünaamilised toimed*

Klopidogreeli korduv manustamine annuses 75 mg ööpäevas kutsus esile ADP-vahendatud trombotsüütide agregatsiooni olulise pärssimise esimesest päevast alates; toime suurenes progresseeruvalt ja jõudis tasakaalufaasi 3. ja 7. päeva vahel. Tasakaalufaasis oli annusega 75 mg ööpäevas täheldatud keskmine pärssimise ulatus vahemikus 40% kuni 60%. Trombotsüütide agregatsiooni ja veritsusaja normaalsed väärtused taastusid üldiselt 5 päeva jooksul peale ravi katkestamist.

Atsetüülsalitsüülhape pärsib trombotsüütide agregatsiooni prostaglandiin-tsüklooksügenaasi pöördumatu pärssimise teel, takistades seeläbi tromboksaan A2 moodustumist, mis on trombotsüütide agregratsiooni ja vasokonstriktsiooni indutseerija. See toime kestab trombotsüüdi elutsükli vältel.

Eksperimentaalsed andmed viitavad, et samaaegselt manustatud ibuprofeen võib pärssida madalaannuselise atsetüülsalitsüülhappe mõju trombotsüütide agregatsioonile. Ühes uuringus täheldati ASH vähenenud mõju tromboksaani moodustumisele ning trombotsüütide agregatsioonile pärast ibuprofeeni ühekordset manustamist annuses 400 mg ajavahemikus kuni 8 tundi enne või 30 minutit pärast koheselt vabaneva atsetüülsalitsüülhappe annust 81 mg. Nende andmete piiratus ja ebaselgus *ex vivo* andmete kohaldatavuse kohta kliinilisele olukorrale tähendab siiski, et kindlaid järeldusi ibuprofeeni regulaarse kasutamise kohta ei saa teha ning ibuprofeeni juhusliku kasutuse mõju on tõenäoliselt kliiniliselt mitteoluline.

*Kliiniline efektiivsus ja ohutus*

Klopidogreel + ASH ohutust ja efektiivsust on hinnatud kolmes topeltpimemeetodil teostatud uuringus, milles osales üle 61900 patsiendi: CURE, CLARITY ja COMMIT uuringud, milles võrreldi klopidogreel + ASH-d ainult ASH-ga, mõlemad kombineeritult muu standardraviga.

CURE uuringusse kaasati 12562 ST-segmendi elevatsioonita ägeda koronaarsündroomiga patsienti (ebastabiilne stenokardia või Q-sakita müokardiinfarkt), kellel viimase valuhoo algusest rindkeres või isheemiale viitavate sümptomite tekkest oli möödunud kuni 24 tundi. Nõutav oli, et patsientidel olid uuele isheemiale viitavad EKG muutused või kardiaalsete ensüümide aktiivsuse tõus või troponiin I või T väärtuse tõus vähemalt kaks korda üle normväärtuse. Patsiendid randomiseeriti saama ravi klopidogreeliga (300 mg küllastusannusena, millele järgnes 75 mg/ööpäevas, N=6259) pluss ASH (75...325 mg üks kord ööpäevas) või ainult ASH-ga (N=6303, 75...325 mg üks kord ööpäevas) lisaks standardravile. Patsiente raviti kuni üks aasta. CURE uuringus said 823 (6,6%) patsienti samaaegselt raviks ka GPIIb/IIIa retseptorite antagoniste. Hepariine manustati rohkem kui 90% patsientidest ning kaasuv ravi hepariiniga ei mõjutanud märkimisväärselt veritsuste suhtarvu klopidogreel + ASH ja ainult ASH vahel.

Esmase tulemusnäitaja (surm kardiovaskulaarsel (KV) põhjusel, müokardiinfarkt (MI) või insult) saavutanud patsientide arv oli klopidogreel + ASH rühmas 582 (9,3%) ja ASH rühmas 719 (11,4%), mis tähendab suhtelise riski vähenemist (RRR) 20% (95% CI 10...28%; p=0,00009) klopidogreel + ASH rühmas (suhtelise riski vähenemine oli konservatiivset ravi saanud patsientidel 17%, patsientidel, kellel teostati perkutaanne transluminaalne koronaarangioplastika (PTCA) koos stendiga või ilma, 29% ja koronaararteri šunteerimise (CABG) korral 10%). Uued kardiovaskulaarsed haigusjuhtumid (esmane tulemusnäitaja) hoiti ära suhtelise riski vähenemisega 22% (CI:8,6; 33,4) uuringu ajavahemikus 0...1. kuu, 32% (CI: 12,8; 46,4) 1...3. kuu, 4% (CI:-26,9; 26.7) 3...6. kuu, 6% (CI:-35,5; 34,3) 6...9. kuu ja 14% (CI: -31,6; 44,2) 9...12. kuu. Seega üle 3 kuu kestnud ravi korral klopidogreel + ASH grupis saavutatud kasu enam ei suurenenud, kuid verejooksu risk püsis (vt lõik 4.4).

Klopidogreeli kasutamine CURE uuringus oli seotud trombolüütilise ravi vajaduse langusega (RRR=43,3%; CI:24,3%; 57,5%) ja GPIIb/IIIa inhibiitorite vajaduse langusega (RRR=18,2%; CI: 6,5%; 28,3%).

Esmase liittulemusnäitajaga (surm KV põhjusel, MI, insult või refraktaarne isheemia) patsientide arv oli klopidogreel + ASH rühmas 1035 (16,5%) ja ASH rühmas 1187 (18,8%), mis tähendab suhtelise riski vähenemist 14% (95% CI 6%...21%; p=0,0005) klopidogreel + ASH rühmas. See kasu seisnes peamiselt MI esinemissageduse statistiliselt olulises vähenemises (287 (4,6%) klopidogreel + ASH rühmas ja 363 (5,8%) ASH rühmas). Mõju rehospitaliseerimise sagedusele ebastabiilse stenokardia tõttu ei täheldatud.

Erinevate näitajatega (nt ebastabiilne stenokardia, või Q-sakita MI, madal või kõrge riskitase, diabeet, revaskularisatsioonivajadus, vanus, sugu jne) patsiendirühmade tulemused olid kooskõlas esmase analüüsi tulemustega. Eriti näitasid *post-hoc* analüüsi andmed 2172 patsiendi kohta (17% CURE kogupopulatsioonist), kellele paigaldati võrktoru (stent) (stent-CURE), et klopidogreeli võrdluses platseeboga saavutati oluline RRR 26,2% klopidogreeli kasuks esmase liittulemusnäitaja osas (surm KV põhjusel, MI, insult) ning oluline RRR 23,9% teise esmase liittulemusnäitaja osas (surm KV põhjusel, MI, insult või refraktaarne isheemia). Veelgi enam, klopidogreeli ohutusprofiil selle alagrupi patsientidel ei toonud esile ühtki erilist probleemi. Seega on selle alarühma tulemused kooskõlas uuringu üldiste tulemustega.

ST-segmendi elevatsiooniga ägeda MI-ga patsientidel uuriti klopidogreeli efektiivsust ja ohutust 2 randomiseeritud platseebokontrolliga topeltpimemeetodil teostatud uuringus: CLARITY, prospektiivne CLARITY alamrühma analüüs (CLARITY PCI), ja COMMIT.

CLARITY uuringus osales 3491 patsienti, kellel ST-segmendi elevatsiooniga MI algusest oli möödunud kuni 12 tundi ning planeeriti trombolüütilist ravi. Patsientidele manustati klopidogreeli (300 mg küllastusannus, seejärel 75 mg/ööpäevas, n=1752) pluss ASH-d või ainult ASH-d (n=1739), (küllastusannus 150…325 mg, seejärel 75…162 mg/ööpäevas), fibrinolüütilist ravimit ja vajadusel hepariini. Patsiente jälgiti 30 päeva. Esmane kombineeritud tulemusnäitaja oli infarktiga seotud arterisulgus angiogrammis enne haiglast väljakirjutamist, surm või korduv MI enne koronaarangiograafiat. Patsientidel, kellel ei teostatud koronaarangiograafiat, oli esmane tulemusnäitaja surm või korduv müokardi infarkt 8 päeva jooksul või enne haiglast väljakirjutamist. Patsiendipopulatsioonis oli 19,7% naisi ja 29,2% ≥65-aastaseid. Kokku 99,7% patsientidest sai fibrinolüütikume (fibriinspetsiifilisi 68,7% ja mittespetsiifilisi 31,1%), 89,5% hepariini, 78,7% beeta-adrenoblokaatoreid, 54,7% AKE inhibiitoreid ja 63% statiine.

Viisteist protsenti (15,0%) patsientidest klopidogreel + ASH rühmas ja 21,7% ainult ASH-ga ravi saanute rühmas jõudis esmase tulemusnäitajani, mis tähendab absoluutse riski vähenemist 6,7% ja sündmuse tekke tõenäosuse vähenemist 36% klopidogreeli kasuks (95% CI: 24, 47%; p<0,001), peamiselt infarktiga seotud arterisulguste arvu vähenemise tõttu. Kasu täheldati kõigis eelnevalt määratletud alagruppides, sh ea, soo, infarkti lokalisatsiooni ning fibrinolüütilise ravimi või hepariini tüübi alusel.

**CLARITY PCI** alamrühma analüüs hõlmas 1863 STEMI‑ga patsienti, kellele tehti perkutaanne koronaarne interventsioon. Patsientidel, kes said 300 mg klopidogreeli küllastusannuse (n = 933), vähenes oluliselt kardiovaskulaarse surma, müokardiinfarkti või insuldi esinemissagedus pärast perkutaanset koronaarset interventsiooni võrreldes platseebot saanud patsientidega (n = 930) (3,6% eelneva ravi korral klopidogreeliga võrreldes 6,2%‑ga platseeborühmas, OR: 0,54; 95% CI: 0,35…0,85; p = 0,008). Klopidogreeli 300 mg küllastusannuse saanud patsientidel vähenes oluliselt kardiovaskulaarse surma, müokardiinfarkti või insuldi esinemissagedus 30 päeva jooksul pärast perkutaanset koronaarset interventsiooni võrreldes platseebot saanud patsientidega (7,5% eelneva ravi korral klopidogreeliga võrreldes 12,0%‑ga platseeborühmas, OR: 0,59; 95% CI: 0,43…0,81; p = 0,001). Siiski ei olnud see koondtulemusnäitaja CLARITY uuringu üldpopulatsioonis hinnates statistiliselt oluline teisene tulemusnäitaja. Kummagi raviviisi puhul ei täheldatud olulist erinevust suurte või väikeste verejooksude määrades (2,0% eelneva ravi korral klopidogreeliga võrreldes 1,9%‑ga platseeborühmas, p > 0,99). Selle analüüsi leiud toetavad klopidogreeli küllastusannuse varajast kasutamist STEMI korral ja rutiinse klopidogreeli eelneva klopidogreeliga ravi strateegiat patsientidel, kellele tehakse perkutaanset koronaarset interventsiooni.

2x2-faktorilise ülesehitusega COMMIT uuringus osales 45 852 patsienti, kellel MI kahtlusele viitavate sümptomite algusest oli möödunud kuni 24 tundi ja EKG-s olid seda toetavad muutused (st elevatsioon, ST depressioon või His’i kimbu vasaku sääre blokaad). Patsientidele manustati klopidogreeli (75 mg/ööpäevas, n=22 961) pluss ASH-d (162 mg/ööpäevas) või ainult ASH-d (162 mg/ööpäevas, n=22 891) 28 päeva jooksul või kuni haiglast väljakirjutamiseni. Esmased liittulemusnäitajad olid surm mis tahes põhjusel ja kombinatsioonnäitaja esmasest kordusinfarktist, insuldist või surmast. Populatsioonis oli naisi 27,8%, ≥60-aastaseid 58,4% (≥70-aastaseid 26%) ja fibrinolüütikume manustati 54,5% patsientidest.

Klopidogreel + ASH vähendas märkimisväärselt mis tahes põhjusel surma suhtelist riski 7% (p=0,029) ja reinfarktist, insuldist ja surmast koosneva kombineeritud tulemusnäitaja suhtelist riski 9% (p=0,002), mis tähendab absoluutse riski vähenemist vastavalt 0,5% ja 0,9%. Kasu täheldati juba 24 tunni jooksul, sõltumata east, soost ja fibrinolüütikumide manustamisest või mitte.

STEMI‑ga patsientide pikaajaline (12 kuud) ravi klopidogreeli ja atsetüülsalitsüülhapega pärast perkutaanset koronaarset interventsiooni

**CREDO** (klopidogreeli kasutamine kõrvaltoimete vähendamiseks jälgimisperioodil (*Clopidogrel for the Reduction of Adverse Events During Observation*))

See randomiseeritud topeltpime platseebokontrolliga uuring viidi läbi Ameerika Ühendriikides ja Kanadas, et hinnata klopidogreeli pikaajalise (12 kuud) ravi kasu pärast perkutaanset koronaarset interventsiooni. Uuringus randomiseeriti 2116 patsienti saama kas 300 mg klopidogreeli küllastusannust (n = 1053) või platseebot (n = 1063) 3 kuni 24 tundi enne perkutaanset koronaarset interventsiooni. Kõigile patsientidele anti ka 325 mg aspiriini. Seejärel said kõik patsiendid mõlemas rühmas 28. päevani 75 mg klopidogreeli. Alates 29. päevast kuni 12 kuu täitumiseni said klopidogreeli rühma patsiendid 75 mg klopidogreeli ööpäevas ja kontrollrühma patsiendid said platseebot. Mõlemad rühmad said kogu uuringu kestel atsetüülsalitsüülhapet (81 kuni 325 mg ööpäevas). 1 aasta pärast täheldati klopidogreeli rühmas võrreldes platseeboga olulist surma, müokardiinfarkti või insuldi kombineeritud riski vähenemist (26,9% suhteline vähenemine, 95% CI: 3,9%...44,4%; p = 0,02; absoluutne vähenemine 3%). 1 aasta pärast ei täheldatud märkimisväärset suurte verejooksude (8,8% klopidogreeli *versus* 6,7% platseeborühmas, p = 0,07) ega väikeste verejooksude (5,3% klopidogreeli *versus* 5,6% platseeborühmas, p = 0,84) määra suurenemist. Selle uuringu peamiseks leiuks oli, et klopidogreeli ja atsetüülsalitsüülhappega ravi jätkamine vähemalt 1 aasta jooksul annab tulemuseks suurte tromboosijuhtude statistiliselt ja kliiniliselt olulise vähenemise.

**EXCELLENT** (stentide Xience/Promus *versus* Cypher’i efektiivsus koronaarstentimise hiliskahjude vältimisel (*Efficacy of Xience/Promus Versus Cypher to Reduce Late Loss After Stenting*))

Selles prospektiivses avatud randomiseeritud uuringus, mis viidi läbi Koreas eesmärgiga hinnata 6 kuud kestva trombotsüütide agregatsiooni pärssiva kaksikravi (*dual antiplatelet therapy*, DAPT) mittehalvemust võrreldes 12 kuud kestva DAPT‑ga pärast ravimit vabastava stendi implanteerimist. Uuring hõlmas 1443 implantatsiooni patsienti, kes randomiseeriti saama kas 6 kuud kestvat DAPT-d (100…200 mg atsetüülsalitsüülhapet ööpäevas pluss 75 mg klopidogreeli ööpäevas 6 kuu jooksul ja seejärel ainult atsetüülsalitsüülhape kuni 12 kuu täitumiseni) või 12 kuud kestvat DAPT-d (100…200 mg atsetüülsalitsüülhapet ööpäevas pluss 75 mg klopidogreeli ööpäevas 12 kuu jooksul). 6 kuu ja 12 kuu DAPT-rühmade vahel ei täheldatud olulist erinevust sihtveresoonte puudulikkuse (südasurma, müokardiinfarkti või sihtveresoone revaskulariseerimise koond) esinemissageduses, mis oli esmane tulemusnäitaja (HR: 1,14; 95% CI: 0,70; 1,86; p = 0,60). Samuti ei olnud uuringus olulisi erinevusi ohutuse tulemusnäitajas (surma, müokardiinfarkti, insuldi, stenditromboosi või müokardiinfarkti trombolüüsiga (*thrombolysis in myocardial infarction*, TIMI) seotud suure verejooksu koond) 6 kuu ja 12 kuu DAPT‑rühmade vahel (HR: 1,15; 95% CI: 0,64…2,06; p = 0,64). Selle uuringu peamine järeldus oli, et sihtveresoonte puudulikkuse riski poolest ei olnud 6 kuu DAPT halvem kui 12 kuu DAPT.

Üleminek nõrgema toimega P2Y12 inhibiitorile ägeda koronaarsündroomi ravis (ravi de-eskaleerimine)

Üleminekut tugevamatoimeliselt P2Y12 retseptori antagonistilt klopidogreelile koos aspiriiniga pärast ägeda koronaarsündroomi akuutset faasi on uuritud kahes juhuslikustatud, uurija rahastatud, kliiniliste tulemusnäitajatega uuringus TOPIC ja TROPICAL-ACS.

Tugevamatoimeliste P2Y12 inhibiitorite, tikagreloori ja prasugreeli kliiniline kasu kesksetes uuringutes on seotud korduvate isheemiajuhtude (k.a akuutne ja subakuutne stendi tromboos, müokardiinfarkt ja erakorraline revaskularisatsioon) olulise vähenemisega. Ehkki kliiniline kasu isheemia vähenemisest püsis ühtviisi kogu esimese aasta vältel, täheldati ägeda koronaarsündroomi järgse isheemia taastekke suurimat vähenemist esimestel päevadel pärast ravi alustamist. Tagasivaatavad analüüsid näitasid hoopis veritsusohu statistiliselt olulist suurenemist tugevamatoimeliste P2Y12 inhibiitoritega pärast ägeda koronaarsündroomi järgset esimest kuud. TOPIC ja TROPICAL-ACS olid kavandatud uurima, kuidas vähendada veritsusjuhte, säilitades samal ajal efektiivsust.

**TOPIC** (*Timing of Platelet Inhibition after acute Coronary syndrome*)

Sellesse juhuslikustatud avatud uuringusse kaasati ägeda koronaarsündroomiga patsiente, kes vajasid perkutaanset koronaarinterventsiooni. Aspiriini ja tugevamatoimelise P2Y12 inhibiitoriga ravitavad patsiendid, kellel ühe kuu jooksul ei olnud kõrvaltoimeid, viidi üle kombinatsioonravile aspiriini ja klopidogreeliga kindlates annustes (trombotsüütide agregatsiooni vastane de-eskaleeritud kaksikravi (*dual antiplatelet therapy*, DAPT)) või nad jätkasid oma raviskeemi (muutumatu DAPT).

Kokku analüüsiti 645 patsienti 646-st, kellel oli STEMI või NSTEMI või ebastabiilne stenokardia; neist 322 patsienti de-eskaleeritud DAPT rühmas ja 323 patsienti muutumatu DAPT rühmas. Järelkontroll pärast ühe aasta möödumist tehti 316 patsiendile (98,1%) de-eskaleeritud DAPT rühmas ja 318 patsiendile (98,5%) muutumatu DAPT rühmas. Mediaanne jälgimisperiood oli 359 päeva mõlemas rühmas. Uuritava kohordi parameetrid mõlemas rühmas olid sarnased.

Esmane liittulemusnäitaja, mis hõlmas surma südame-veresoonkonnaga seotud põhjusel, insulti, erakorralist revaskularisatsiooni ja ≥2 veritsust BARC (*Bleeding Academic Research Consortium*) määratluse alusel ühe aasta jooksul pärast ägedat koronaarsündroomi, tekkis 43 patsiendil (13,4%) de-eskaleeritud DAPT rühmas ja 85 patsiendil (26,3%) muutumatu DAPT rühmas (p<0,01). See statistiliselt oluline erinevus oli tingitud peamiselt veritsusjuhtude vähesusest, ilma olulise erinevuseta isheemiat kajastavates tulemusnäitajates (p=0,36). BARC ≥2 veritsused tekkisid de-eskaleeritud DAPT rühmas harvem (4,0%) kui muutumatu DAPT rühmas (14,9%; p<0,01). Kõikidele BARC määratlustele vastavaid veritsusi tekkis 30 patsiendil (9,3%) de-eskaleeritud DAPT rühmas ja 76 patsiendil (23,5%) muutumatu DAPT rühmas (p<0,01).

**TROPICAL-ACS** (*Testing Responsiveness to Platelet Inhibition on Chronic Antiplatelet Treatment for Acute Coronary Syndromes*)

Sellesse juhuslikustatud avatud uuringusse kaasati 2610 ägeda koronaarsündroomiga, biomarkerite laboratoorse leiuga patsienti pärast edukat perkutaanset koronaarinterventsiooni. Patsiendid randomiseeriti saama ravi prasugreeliga annuses 5 või 10 mg/ööpäev (päevad 0…14; n=1306) või ravi prasugreeliga annuses 5 või 10 mg/ööpäev (päevad 0…7), järgneva üleminekuga klopidogreelile annuses 75 mg/ööpäev (päevad 8…14; n=1306), kombinatsioonis atsetüülsalitsüülhappega (<100 mg/ööpäev). 14. päeval tehti trombotsüütide funktsiooni uuring (PFT, *platelet function testing*). Ainult prasugreeliga ravitavad patsiendid jätkasid ravi 11,5 kuud.

De-eskaleeritud ravi saavatele patsientidele tehti trombotsüütide kõrge reaktiivsuse uuring (HPR, *high platelet reactivity*). Kui HPR ≥46 ühikut, viidi patsiendid uuesti üle ravile prasugreeliga annuses 5 või 10 mg/ööpäev 11,5 kuud; kui HPR <46 ühikut, jätkasid patsiendid ravi klopidogreeliga annuses 75 mg/ööpäev 11,5 kuud. Seetõttu oli juhitud de-eskalatsiooni uuringuhaaras nii prasugreeliga ravitavaid patsiente (40%) kui ka klopidogreeliga ravitavaid patsiente (60%). Kõik patsiendid jätkasid ravi aspiriiniga ning patsiente jälgiti üks aasta.

Esmane liittulemusnäitaja (südame-veresoonkonnaga seotud surma, müokardiinfarkti, insuldi ja BARC ≥2 veritsuse kombineeritud tekkesagedus 12 kuu vältel) saavutati ning see näitas samaväärsust. Tulemusnäitajas sisalduv juht tekkis 95 patsiendil (7%) juhitud de-eskalatsiooni rühmas ja 118 patsiendil (9%) kontrollrühmas (p=0,0004 samaväärsuse suhtes). Juhitud de-eskalatsiooni tulemusel isheemiajuhtude koondrisk ei suurenenud (2,5% de-eskalatsiooni rühmas *vs.* 3,2% kontrollrühmas, p=0,0115 samaväärsuse suhtes); samuti ei suurenenud olulise teisese tulemusnäitaja, BARC ≥2 veritsusjuhtude risk (5% de-eskalatsiooni rühmas *vs.* 6% kontrollrühmas, p=0,23). Kõikide veritsusjuhtude (BARC klass 1…5) kumulatiivne tekkesagedus oli juhitud de-eskalatsiooni rühmas 9% (114 juhtu) ja kontrollrühmas 11% (137 juhtu; p=0,14).

*Lapsed*

Euroopa Ravimiamet ei kohusta esitama klopidogreel/atsetüülsalitsüülhapet sisaldava viidatava ravimiga läbi viidud uuringute tulemusi laste kõikide alarühmade kohta koronaarateroskleroosi ravis (teave lastel kasutamise kohta: vt lõik 4.2).

* 1. **Farmakokineetilised omadused**

Klopidogreel:

*Imendumine*

Ühekordsel ja korduval manustamisel annuses 75 mg ööpäevas imendub klopidogreel kiiresti. Muutumatul kujul klopidogreeli keskmine maksimaalne kontsentratsioon vereplasmas (ligikaudu 2,2...2,5 ng/ml pärast ühekordset annust 75 mg) saavutati ligikaudu 45 minutit pärast manustamist. Imendumine on vähemalt 50%, lähtudes klopidogreeli metaboliitide eritumisest uriiniga.

*Jaotumine*

Klopidogreel ja peamine tsirkuleeriv (inaktiivne) metaboliit seonduvad *in vitro* pöörduvalt inimese vereplasma valkudega (vastavalt 98% ja 94%). Seondumine on *in vitro* mitte-küllastuv laias kontsentratsioonivahemikus.

*Biotransformatsioon*

Klopidogreel metaboliseerub ulatuslikult maksas. *In vitro* ja *in vivo* metaboliseeritakse klopidogreel põhiliselt kahes metaboolses rajas: üht vahendavad esteraasid ja see viib hüdrolüüsini inaktiivseks karboksüülhappe derivaadiks (85% tsirkuleerivast metaboliidist), teine toimub mitmete P450 tsütokroomide vahendusel. Esmalt metaboliseeritakse klopidogreel vahemetaboliidiks – 2-okso-klopidogreeliks. Vahemetaboliit 2-okso-klopidogreeli edasise metabolismi tulemusena tekib aktiivne metaboliit – klopidogreeli tioolderivaat. Aktiivne metaboliit tekib peamiselt CYP2C19 vahendusel, millele aitavad kaasa mitmed teised CYP-ensüümid, k.a CYP1A2, CYP2B6 ja CYP3A4. Aktiivne tioolmetaboliit, mis on isoleeritud *in vitro*, seondub kiiresti ja pöördumatult trombotsüütide retseptoritega, pärssides sellega trombotsüütide agregatsiooni.

Aktiivse metaboliidi Cmax on pärast 300 mg küllastusannuse ühekordset manustamist 2 korda kõrgem kui pärast 75 mg säilitusannuse korduvat manustamist 4 päeva vältel. Cmax saavutatakse ligikaudu 30...60 minutit pärast manustamist.

*Eritumine*

Klopidogreeli 14C-ga märgistatud annuse suukaudsel manustamisel inimesele eritus ligikaudu 50% uriiniga ja ligikaudu 46% väljaheitega 120 tunni jooksul pärast manustamist. Pärast ühekordset manustamist suu kaudu annuses 75 mg on klopidogreeli poolväärtusaeg ligikaudu 6 tundi. Peamise tsirkuleeriva (inaktiivse) metaboliidi eliminatsiooni poolväärtusaeg pärast ühekordset annust ja korduval manustamisel oli 8 tundi.

*Farmakogeneetika*

CYP2C19 osaleb nii aktiivse metaboliidi kui ka 2-okso-vahemetaboliidi moodustumises. Klopidogreeli aktiivse metaboliidi farmakokineetika ja trombotsüütide agregatsiooni vastane efekt varieeruvad *ex vivo* mõõdetud trombotsüütide agregatsiooni alusel CYP2C19 genotüübist sõltuvalt.

CYP2C19\*1 alleel vastab täielikult toimivale metabolismile, kuid CYP2C19\*2 ja CYP2C19\*3 alleelid on mittefunktsionaalsed. Enamikul valgenahalistest (85%) ja asiaatidest (99%) on puudulik metabolism seotud CYP2C19\*2 ja CYP2C19\*3 alleelidega. Vähenenud metabolismiga seotud muud alleelid on CYP2C19\*4, \*5, \*6, \*7 ja \*8. Puuduliku metabolismiga patsiendil on kaks eelnevalt määratletud mittefunktsioneerivat alleeli. CYP2C19 puuduliku metaboliseerimisvõimega genotüüpide publitseeritud esinemissagedused on 2% valgenahalistel, 4% mustanahalistel ja 14% asiaatidel. On olemas diagnostilised proovid patsiendi CYP2C19 genotüübi määramiseks.

Ravimi ristvahetusega uuringus hinnati 40 tervel uuritaval (10 igast neljast CYP2C19 metabolismigrupist – ülikiire, ulatuslik, vahepealne ja puudulik) farmakokineetikat ja trombotsüütide ravivastust pärast klopidogreeli manustamist annuses 300 mg ja seejärel 75 mg üks kord ööpäevas ning 600 mg ja seejärel 150 mg ööpäevas, kumbki kokku 5 päeva kuni püsitasakaalu saavutamiseni.

Ülikiire, ulatusliku ja vahepealse metabolismi korral ei olnud aktiivse metaboliidi süsteemses saadavuses ja keskmises trombotsüütide agregatsiooni pärssimises (IPA) olulisi erinevusi. Puuduliku metabolismiga isikutel langes aktiivse metaboliidi süsteemne saadavus 63%...71%, võrreldes ulatusliku metabolismiga isikutega. Pärast manustamist annuses 300 mg/75 mg langes trombotsüütide ravivastus puuduliku metabolismiga isikutel keskmise IPA (5 µm ADP) alusel 24% (24 tundi) ja 37% (5. Päev), võrreldes IPA-ga ulatusliku metabolismiga isikutel 39% (24 tundi) ja 58% (5. Päev) ning vahepealse metabolismiga isikutel 37% (24 tundi) ja 60% (5. päev). Pärast manustamist annuses 600 mg/150 mg oli puuduliku metabolismiga isikutel aktiivse metaboliidi süsteemne saadavus suurem kui pärast manustamist annuses 300 mg/75 mg. Lisaks oli IPA 32% (24 tundi) ja 61% (5. Päev), mis oli kõrgem kui pärast manustamist annuses 300 mg/75 mg puuduliku metabolismiga isikutele ja samaväärne teiste CYP2C19 metabolismitüüpidega pärast manustamist annuses 300 mg/75 mg. Asjakohane annustamisskeem selle patsiendipopulatsiooni jaoks ei ole kliinilise tulemusnäitajaga uuringutes kindlaks tehtud.

Kooskõlas ülaltoodud tulemustega näitas 6 uuringu metaanalüüs 335 klopidogreeliga ravitud patsiendi kohta, et püsitasakaalu korral oli aktiivse metaboliidi süsteemne saadavus vahepealse metabolismiga isikutel 28% ja puuduliku metabolismiga isikutel 72% madalam ning trombotsüütide agregatsiooni pärssimine (5 μm ADP) langenud IPA väärtuste erinedes vastavalt 5,9% ja 21,4%, võrreldes ulatusliku metabolismiga isikutega.

CYP2C19 genotüübi mõju kliinilistele tulemusnäitajatele ei ole hinnatud prospektiivsetes randomiseeritud kontrollitud uuringutes. Teostatud on siiski mitmeid retrospektiivseid analüüse, et hinnata selle mõju klopidogreeliga ravitavatele patsientidele, kelle kohta on olemas genotüpiseerimisandmed (CURE: n=2721; CHARISMA: n=2428; CLARITY-TIMI 28: n=227; TRITON-TIMI 38: n=1477; ACTIVE-A: n=601), ning avaldatud mitmeid kohordiuuringuid.

TRITON-TIMI 38 uuringus ja 3 kohordiuuringus (Collet, Sibbing, Giusti) oli kombineeritud patsiendigrupis, mis koosnes vahepealse või puuduliku metabolismiga isikutest, kõrgem südame-veresoonkonna haigusjuhtude (surm, müokardi infarkt, insult) ja stenditromboosi esinemissagedus kui ulatusliku metabolismiga isikutel.

CHARISMA uuringus ja ühes kohordiuuringus (Simon) täheldati haigusjuhtude esinemissageduse tõusu ainult puuduliku metabolismiga isikutel, võrreldes ulatusliku metabolismiga isikutega.

CURE, CLARITY, ACTIVE-A uuringutes ja ühes kohordiuuringus (Trenk) ei täheldatud haigusjuhtude esinemissageduse tõusu metabolismitüübi alusel.

Ükski nimetatud analüüsidest ei olnud piisavalt suur, et tuvastada olulist erinevust tulemusnäitajates puuduliku metabolismi korral.

Eripopulatsioonid

Klopidogreeli aktiivse metaboliidi farmakokineetika nendes eripopulatsioonides ei ole teada.

*Neerukahjustus*

Klopidogreeli korduval manustamisel annuses 75 mg ööpäevas oli tõsise neeruhaigusega (kreatiniini kliirens 5...15 ml/min) isikutel ADP-indutseeritud trombotsüütide agregatsioon madalam (25%) kui tervetel isikutel, kuid veritsusaja pikenemine oli samaväärne tervete isikutega, kellele manustati klopidogreeli 75 mg ööpäevas. Lisaks oli kliiniline taluvus hea kõigil patsientidel.

*Maksakahjustus*

Pärast klopidogreeli manustamist annuses 75 mg ööpäevas 10 päeva jooksul tõsise maksakahjustusega patsientidele oli ADP-indutseeritud trombotsüütide agregatsiooni pärssimine sarnane tervetel isikutel täheldatuga. Ka keskmine veritsusaja pikenemine oli kahes rühmas sarnane.

*Rass*

CYP2C19 alleelide levimus, mille tulemuseks on CYP2C19 vahepealne või puudulik metabolism, varieerub sõltuvalt rassist/etnilisest päritolust (vt farmakogeneetika). Kirjanduses on saadaval piiratud andmed asiaatide populatsiooni kohta, et hinnata CYP genotüpiseerimise mõju kliinilistele tulemustele.

Atsetüülsalitsüülhape (ASH)

*Imendumine*

Pärast imendumist hüdrolüüsub Clopidogrel/Acetylsalicylic acid Viatris’es sisalduv ASH salitsüülhappeks; atsetüülsalitsüülhappe maksimaalne kontsentratsioon vereplasmas saavutatakse 1 tunni jooksul pärast manustamist ja ASH tase vereplasmas ei ole määratav 1,5...3 tundi pärast manustamist.

*Jaotumine*

ASH seondub vereplasma valkudega halvasti ja selle jaotusruumala on väike (10 l). Selle metaboliit salitsüülhape seondub suurel määral vereplasma valkudega, kuigi seondumine on kontsentratsioonist sõltuv (mittelineaarne). Madalas kontsentratsioonis (<100 mikrogrammi/ml) on ligikaudu 90% salitsüülhappest seotud albumiiniga. Salitsüülhape jaotub laialdaselt kõikidesse kudedesse ja kehavedelikesse, k.a kesknärvisüsteem, rinnapiim ja lootekoed.

*Biotransformatsioon ja eritumine*

Clopidogrel/Acetylsalicylic acid Viatris’es sisalduv ASH hüdrolüüsitakse vereplasmas kiiresti salitsüülhappeks poolväärtusajaga 0,3...0,4 tundi ASH annuste kohta 75...100 mg. Salitsüülhape konjugeeritakse esmaselt maksas salitsüülkusihappeks, fenoolglükuroniidiks, atsüülglükuroniidiks ja mitmeks väiksemaks metaboliidiks. Clopidogrel/Acetylsalicylic acid Viatris’es sisalduva salitsüülhappe poolväärtusaeg vereplasmas on ligikaudu 2 tundi. Salitsülaadi ainevahetus on küllastuv ja kõrgete kontsentratsioonide korral seerumis organismi kogukliirens väheneb maksa piiratud võime tõttu moodustada salitsüülhapet ja fenoolglükuroniidi. Toksilise annuse (10...20 g) korral võib poolväärtusaeg vereplasmas pikeneda üle 20 tunni. ASH suurte annuste korral on salitsüülhappe eritumine null-kineetikaga (nt eritumise kiirus on ühtlane vereplasma kontsentratsiooni suhtes) koos poolväärtusajaga 6 tundi või enam. Muutumatu toimeaine eritumine neerude kaudu sõltub uriini pH-st. Uriini pH tõustes üle 6,5 suureneb vaba salitsülaadi eritumine neerude kaudu tasemelt <5% tasemele >80%. Terapeutiliste annuste korral on uriinis leitud ligikaudu 10% salitsüülhapet, 75% salitsüülkusihapet, 10% fenool- ja 5% atsüülglükuroniidsalitsüülhapet.

Mõlema aine farmakokineetiliste ja metaboolsete omaduste põhjal ei ole kliiniliselt märkimisväärsed farmakokineetilised koostoimed tõenäosed.

* 1. **Prekliinilised ohutusandmed**

Klopidogreel

Loomkatsetes rottide ja paavianitega täheldati kõige sagedamini muutusi maksas. Muutused ilmnesid selliste annuste kasutamisel, mis on vähemalt 25 korda suuremad kui inimestel kasutatav kliiniline annus 75 mg/ööpäevas ja tulenesid metabolismis osalevate maksaensüümide mõjutamisest. Inimestel ei ole klopidogreeli manustamisel terapeutilistes annustes täheldatud mõju metabolismis osalevatele maksaensüümide aktiivsusele.

Väga suurte annuste kasutamisel täheldati rottidel ja paavianitel seedetrakti häireid (gastriit, maoerosioonid ja/või oksendamine).

Klopidogreeli manustamisel hiirtele 78 nädala ja rottidele 104 nädala jooksul annustes kuni 77 mg/kg ööpäevas (mis on vähemalt 25 korda suurem kui inimeste kliiniline annus 75 mg päevas) ei leitud tõendeid kantserogeensuse kohta.

Klopidogreeli on uuritud paljudes *in vitro* ja *in vivo* genotoksilisuse uuringutes, genotoksilist toimet ei ole täheldatud.

Klopidogreelil puudus mõju isas- ja emasrottide fertiilsusele ning see ei olnud teratogeenne ei rottidele ega ka küülikutele. Manustatuna lakteerivatele rottidele põhjustas klopidogreel järglaste arengu kerge pidurdumise. Spetsiifilised farmakokineetilised uuringud radioaktiivselt märgistatud klopidogreeliga on näidanud, et esialgne ühend või tema metaboliidid erituvad piima. Seetõttu ei saa välistada otsest (kerge toksilisus) või kaudset (maitse halvenemine) toimet.

Atsetüülsalitsüülhape

Ühekordse manustamise uuringud on näidanud suukaudselt manustatava ASH vähest toksilisust. Korduvmanustamise toksilisusuuringud näitasid, et rotid taluvad hästi annuseid kuni 200 mg/kg/ööpäevas; koerad on tundlikumad, mis on tõenäoliselt tingitud koerlaste kõrgest tundlikkusest MSPVA ultserogeense toime suhtes. ASH-ga ei ole ilmnenud murettekitavat genotoksilisust või klastogeensust. Ehkki ASH kartsinogeensust ei ole formaalselt uuritud, on näidatud, et see ei soodusta kasvajaid.

Reproduktsioonitoksilisuse andmed näitavad ASH teratogeensust mitmetel laboriloomadel.

Loomadel on näidatud, et prostaglandiinide sünteesi inhibiitori manustamise tulemuseks on tiinuse katkemine pre- ja postimplantatsiooniperioodil ning embrüo-fetaalne suremus. Lisaks on loomadel, kellele manustati prostaglandiinide sünteesi inhibiitoreid organogeneesi perioodil, täheldatud mitmesuguste, k.a kardiovaskulaarsete väärarengute esinemissageduse tõusu.

1. **FARMATSEUTILISED ANDMED**
	1. **Abiainete loetelu**

*Tableti tuum*

Mikrokristalliline tselluloos

Laktoos

Naatriumkroskarmelloos

Hüdroksüpropüültselluloos

Kolloidne veevaba ränidioksiid

Talk

Hüdrogeenitud riitsinusõli

Eelželatiniseeritud tärklis

Steariinhape

Kollane raudoksiid (E172)

*Tableti kate*

Clopidogrel/Acetylsalicylic acid Viatris 75 mg/75 mg õhukese polümeerikattega tabletid

Hüpromelloos

Triatsetiin

Talk

Polü(vinüülalkohol) (osaliselt hüdrolüüsitud)

Titaandioksiid (E171)

Kollane raudoksiid (E172)

Glütseroolmonokaprülokapraat (E422)

Naatriumlaurüülsulfaat

Clopidogrel/Acetylsalicylic acid Viatris 75 mg/100 mg õhukese polümeerikattega tabletid

Hüpromelloos

Triatsetiin

Talk

Polü(vinüülalkohol) (osaliselt hüdrolüüsitud)

Titaandioksiid (E171)

*Allura Red AC* (E129)

Glütseroolmonokaprülokapraat (E422)

Naatriumlaurüülsulfaat

* 1. **Sobimatus**

Ei kohaldata.

* 1. **Kõlblikkusaeg**

Blistrid: 2 aastat

Pudelid: 15 kuud

* 1. **Säilitamise eritingimused**

Hoida temperatuuril kuni 25 °C.

* 1. **Pakendi iseloomustus ja sisu**

Kuivatusaine kihiga alumiiniumblistrid, milles on 28 või 30 õhukese polümeerikattega tabletti.

Kuivatusaine kihiga perforeeritud üksikannuse alumiiniumblistrid, milles on 28 või 30 õhukese polümeerikattega tabletti.

Alumiiniumist induktsioontihendiga, kuivatusainet sisaldavad, valge läbipaistmatu polüpropüleenist keeratava korgiga HDPE pudelid, milles on 100 õhukese polümeerikattega tabletti.

Kõik pakendi suurused ei pruugi olla müügil.

**6.6 Erihoiatused ravimpreparaadi hävitamiseks ja käsitlemiseks**

Kasutamata ravimpreparaat või jäätmematerjal tuleb hävitada vastavalt kohalikele nõuetele.

1. **MÜÜGILOA HOIDJA**

Viatris Limited

Damastown Industrial Park,

Mulhuddart, Dublin 15,

DUBLIN

Iirimaa

1. **MÜÜGILOA NUMBER (NUMBRID)**

Clopidogrel/Acetylsalicylic acid Viatris 75 mg/75 mg õhukese polümeerikattega tabletid

EU/1/19/1395/001 - Karp 28 õhukese polümeerikattega tabletiga alumiiniumblistris

EU/1/19/1395/002 - Karp 30 õhukese polümeerikattega tabletiga alumiiniumblistris

EU/1/19/1395/003 - Karp 28 x 1 (üksikannus) õhukese polümeerikattega tabletiga alumiiniumblistris

EU/1/19/1395/004 - Karp 30 x 1 (üksikannus) õhukese polümeerikattega tabletiga alumiiniumblistris

EU/1/19/1395/005 - Karp 100 õhukese polümeerikattega tabletiga HDPE pudelis

Clopidogrel/Acetylsalicylic acid Viatris 75 mg/100 mg õhukese polümeerikattega tabletid

EU/1/19/1395/006 - Karp 28 õhukese polümeerikattega tabletiga alumiiniumblistris

EU/1/19/1395/007 - Karp 30 õhukese polümeerikattega tabletiga alumiiniumblistris

EU/1/19/1395/008 - Karp 28 x 1 (üksikannus) õhukese polümeerikattega tabletiga alumiiniumblistris

EU/1/19/1395/009 - Karp 30 x 1 (üksikannus) õhukese polümeerikattega tabletiga alumiiniumblistris

EU/1/19/1395/010 - Karp 100 õhukese polümeerikattega tabletiga HDPE pudelis

1. **ESMASE MÜÜGILOA VÄLJASTAMISE/MÜÜGILOA UUENDAMISE KUUPÄEV**

Müügiloa esmase väljastamise kuupäev: 09. jaanuar 2020

Müügiloa viimase uuendamise kuupäev: 08. märts 2024

1. **TEKSTI LÄBIVAATAMISE KUUPÄEV**

Täpne teave selle ravimpreparaadi kohta on Euroopa Ravimiameti kodulehel: [http://www.ema.europa.eu](http://www.ema.europa.eu/).

**II LISA**

**A.** **RAVIMIPARTII KASUTAMISEKS VABASTAMISE EEST VASTUTAV(AD) TOOTJA(D)**

**B.** **HANKE- JA KASUTUSTINGIMUSED VÕI PIIRANGUD**

**C.** **MÜÜGILOA MUUD TINGIMUSED JA NÕUDED**

**D.** **RAVIMPREPARAADI OHUTU JA EFEKTIIVSE KASUTAMISE TINGIMUSED JA PIIRANGUD**

# A. RAVIMIPARTII KASUTAMISEKS VABASTAMISE EEST VASTUTAVAD TOOTJAD

Ravimipartii kasutamiseks vabastamise eest vastutavate tootjate nimi ja aadress

Mylan Hungary Kft., Mylan utca 1, Komárom, H-2900, Ungari.

Ravimi trükitud pakendi infolehel peab olema vastava ravimipartii kasutamiseks vabastamise eest vastutava tootja nimi ja aadress.

# B. HANKE- JA KASUTUSTINGIMUSED VÕI PIIRANGUD

Retseptiravim.

# C. MÜÜGILOA MUUD TINGIMUSED JA NÕUDED

* **Perioodilised ohutusaruanded**

Nõuded asjaomase ravimi perioodiliste ohutusaruannete esitamiseks on sätestatud direktiivi 2001/83/EÜ artikli 107c punkti 7 kohaselt liidu kontrollpäevade loetelus (EURD loetelu) ja iga hilisem uuendus avaldatakse Euroopa ravimite veebiportaalis.

# D. RAVIMPREPARAADI OHUTU JA EFEKTIIVSE KASUTAMISE TINGIMUSED JA PIIRANGUD

* **Riskijuhtimiskava**

Müügiloa hoidja peab nõutavad ravimiohutuse toimingud ja sekkumismeetmed läbi viima vastavalt müügiloa taotluse moodulis 1.8.2 esitatud kokkulepitud riskijuhtimiskavale ja mis tahes järgmistele ajakohastatud riskijuhtimiskavadele.

Ajakohastatud riskijuhtimiskava tuleb esitada:

* Euroopa Ravimiameti nõudel;
* kui muudetakse riskijuhtimissüsteemi, eriti kui saadakse uut teavet, mis võib oluliselt mõjutada riski/kasu suhet, või kui saavutatakse oluline (ravimiohutuse või riski minimeerimise) eesmärk.

**III LISA**

**PAKENDI MÄRGISTUS JA INFOLEHT**

# A. PAKENDI MÄRGISTUS

**VÄLISPAKENDIL PEAVAD OLEMA JÄRGMISED ANDMED**

**KARP**

* 1. **RAVIMPREPARAADI NIMETUS**

Clopidogrel/Acetylsalicylic acid Viatris 75 mg/75 mg õhukese polümeerikattega tabletid

*clopidogrelum/acidum acetylsalicylicum*

* 1. **TOIMEAINE(TE) SISALDUS**

Üks õhukese polümeerikattega tablett sisaldab 75 mg klopidogreeli (vesiniksulfaadina) ja 75 mg atsetüülsalitsüülhapet.

* 1. **ABIAINED**

Sisaldab laktoosi.

Lisateavet lugege pakendi infolehest.

* 1. **RAVIMVORM JA PAKENDI SUURUS**

Õhukese polümeerikattega tablett

*Blistrid*

28 õhukese polümeerikattega tabletti

30 õhukese polümeerikattega tabletti

*Üksikannuse blistrid*

28 x 1 õhukese polümeerikattega tabletti

30 x 1 õhukese polümeerikattega tabletti

*Pudelid*

100 õhukese polümeerikattega tabletti

* 1. **MANUSTAMISVIIS JA -TEE(D)**

Suukaudne

Ärge neelake kuivatusainet.

Enne ravimi kasutamist lugege pakendi infolehte.

* 1. **ERIHOIATUS, ET RAVIMIT TULEB HOIDA LASTE EEST VARJATUD JA KÄTTESAAMATUS KOHAS**

Hoida laste eest varjatud ja kättesaamatus kohas.

* 1. **TEISED ERIHOIATUSED (VAJADUSEL)**
	2. **KÕLBLIKKUSAEG**

EXP

* 1. **SÄILITAMISE ERITINGIMUSED**

Hoida temperatuuril kuni 25 °C.

* 1. **ERINÕUDED KASUTAMATA JÄÄNUD RAVIMPREPARAADI VÕI SELLEST TEKKINUD JÄÄTMEMATERJALI HÄVITAMISEKS, VASTAVALT VAJADUSELE**
	2. **MÜÜGILOA HOIDJA NIMI JA AADRESS**

Viatris Limited

Damastown Industrial Park,

Mulhuddart, Dublin 15,

DUBLIN

Iirimaa

* 1. **MÜÜGILOA NUMBER (NUMBRID)**

EU/1/19/1395/001 - Karp 28 õhukese polümeerikattega tabletiga alumiiniumblistris

EU/1/19/1395/002 - Karp 30 õhukese polümeerikattega tabletiga alumiiniumblistris

EU/1/19/1395/003 - Karp 28 x 1 (üksikannus) õhukese polümeerikattega tabletiga alumiiniumblistris

EU/1/19/1395/004 - Karp 30 x 1 (üksikannus) õhukese polümeerikattega tabletiga alumiiniumblistris

EU/1/19/1395/005 - Karp 100 õhukese polümeerikattega tabletiga HDPE pudelis

* 1. **PARTII NUMBER**

Lot

* 1. **RAVIMI VÄLJASTAMISTINGIMUSED**
	2. **KASUTUSJUHEND**
	3. **TEAVE BRAILLE’ KIRJAS (PUNKTKIRJAS)**

Clopidogrel/Acetylsalicylic acid Viatris 75 mg/75 mg

* 1. **AINULAADNE IDENTIFIKAATOR – 2D-vöötkood**

Lisatud on 2D-vöötkood, mis sisaldab ainulaadset identifikaatorit.

* 1. **AINULAADNE IDENTIFIKAATOR – INIMLOETAVAD ANDMED**

PC

SN

NN

**SISEPAKENDIL PEAVAD OLEMA JÄRGMISED ANDMED**

**PUDELI SILT**

1. **RAVIMPREPARAADI NIMETUS**

Clopidogrel/Acetylsalicylic acid Viatris 75 mg/75 mg õhukese polümeerikattega tabletid

*clopidogrelum/acidum acetylsalicylicum*

1. **TOIMEAINE(TE) SISALDUS**

Üks õhukese polümeerikattega tablett sisaldab 75 mg klopidogreeli (vesiniksulfaadina) ja 75 mg atsetüülsalitsüülhapet.

1. **ABIAINED**

Sisaldab laktoosi.

Lisateavet lugege pakendi infolehest.

1. **RAVIMVORM JA PAKENDI SUURUS**

100 õhukese polümeerikattega tabletti

1. **MANUSTAMISVIIS JA -TEE(D)**

Suukaudne

Ärge neelake kuivatusainet.

Enne ravimi kasutamist lugege pakendi infolehte.

1. **ERIHOIATUS, ET RAVIMIT TULEB HOIDA LASTE EEST VARJATUD JA KÄTTESAAMATUS KOHAS**

Hoida laste eest varjatud ja kättesaamatus kohas.

1. **TEISED ERIHOIATUSED (VAJADUSEL)**
2. **KÕLBLIKKUSAEG**

EXP

1. **SÄILITAMISE ERITINGIMUSED**

Hoida temperatuuril kuni 25 °C.

1. **ERINÕUDED KASUTAMATA JÄÄNUD RAVIMPREPARAADI VÕI SELLEST TEKKINUD JÄÄTMEMATERJALI HÄVITAMISEKS, VASTAVALT VAJADUSELE**
2. **MÜÜGILOA HOIDJA NIMI JA AADRESS**

Viatris Limited

Damastown Industrial Park,

Mulhuddart, Dublin 15,

DUBLIN

Iirimaa

1. **MÜÜGILOA NUMBER (NUMBRID)**

EU/1/19/1395/005

1. **PARTII NUMBER**

Lot

1. **RAVIMI VÄLJASTAMISTINGIMUSED**
2. **KASUTUSJUHEND**
3. **TEAVE BRAILLE’ KIRJAS (PUNKTKIRJAS)**

**MINIMAALSED ANDMED, MIS PEAVAD OLEMA BLISTER- VÕI RIBAPAKENDIL**

**BLISTER**

* 1. **RAVIMPREPARAADI NIMETUS**

Clopidogrel/Acetylsalicylic acid Viatris 75 mg/75 mg tabletid

* 1. **MÜÜGILOA HOIDJA NIMI**

Viatris Limited

* 1. **KÕLBLIKKUSAEG**

EXP

* 1. **PARTII NUMBER**

Lot

* 1. **MUU**

**ÄLISPAKENDIL PEAVAD OLEMA JÄRGMISED ANDMED**

**KARP**

1. **RAVIMPREPARAADI NIMETUS**

Clopidogrel/Acetylsalicylic acid Viatris 75 mg/100 mg õhukese polümeerikattega tabletid

*clopidogrelum/acidum acetylsalicylicum*

1. **TOIMEAINE(TE) SISALDUS**

Üks õhukese polümeerikattega tablett sisaldab 75 mg klopidogreeli (vesiniksulfaadina) ja 100 mg atsetüülsalitsüülhapet

1. **ABIAINED**

Sisaldab laktoosi ja *Allura red AC*-d.

Lisateavet lugege pakendi infolehest.

1. **RAVIMVORM JA PAKENDI SUURUS**

Õhukese polümeerikattega tablett

*Blistrid*

28 õhukese polümeerikattega tabletti

30 õhukese polümeerikattega tabletti

*Üksikannuse blistrid*

28 x 1 õhukese polümeerikattega tabletti

30 x 1 õhukese polümeerikattega tabletti

*Pudelid*

100 õhukese polümeerikattega tabletti

1. **MANUSTAMISVIIS JA -TEE(D)**

Suukaudne

Ärge neelake kuivatusainet.

Enne ravimi kasutamist lugege pakendi infolehte.

1. **ERIHOIATUS, ET RAVIMIT TULEB HOIDA LASTE EEST VARJATUD JA KÄTTESAAMATUS KOHAS**

Hoida laste eest varjatud ja kättesaamatus kohas.

1. **TEISED ERIHOIATUSED (VAJADUSEL)**
2. **KÕLBLIKKUSAEG**

EXP

1. **SÄILITAMISE ERITINGIMUSED**

Hoida temperatuuril kuni 25 °C.

1. **ERINÕUDED KASUTAMATA JÄÄNUD RAVIMPREPARAADI VÕI SELLEST TEKKINUD JÄÄTMEMATERJALI HÄVITAMISEKS, VASTAVALT VAJADUSELE**
2. **MÜÜGILOA HOIDJA NIMI JA AADRESS**

Viatris Limited

Damastown Industrial Park,

Mulhuddart, Dublin 15,

DUBLIN

Iirimaa

1. **MÜÜGILOA NUMBER (NUMBRID)**

EU/1/19/1395/006 - Karp 28 õhukese polümeerikattega tabletiga alumiiniumblistris

EU/1/19/1395/007 - Karp 30 õhukese polümeerikattega tabletiga alumiiniumblistris

EU/1/19/1395/008 - Karp 28 x 1 (üksikannus) õhukese polümeerikattega tabletiga alumiiniumblistris

EU/1/19/1395/009 - Karp 30 x 1 (üksikannus) õhukese polümeerikattega tabletiga alumiiniumblistris

EU/1/19/1395/010 - Karp 100 õhukese polümeerikattega tabletiga HDPE pudelis

1. **PARTII NUMBER**

Lot

1. **RAVIMI VÄLJASTAMISTINGIMUSED**
2. **KASUTUSJUHEND**
3. **TEAVE BRAILLE’ KIRJAS (PUNKTKIRJAS)**

Clopidogrel/Acetylsalicylic acid Viatris 75 mg/100 mg

1. **AINULAADNE IDENTIFIKAATOR – 2D-vöötkood**

Lisatud on 2D-vöötkood, mis sisaldab ainulaadset identifikaatorit.

1. **AINULAADNE IDENTIFIKAATOR – INIMLOETAVAD ANDMED**

PC

SN

NN

**SISEPAKENDIL PEAVAD OLEMA JÄRGMISED ANDMED**

**PUDELI SILT**

1. **RAVIMPREPARAADI NIMETUS**

Clopidogrel/Acetylsalicylic acid Viatris 75 mg/100 mg õhukese polümeerikattega tabletid

*clopidogrelum/acidum acetylsalicylicum*

1. **TOIMEAINE(TE) SISALDUS**

Üks õhukese polümeerikattega tablett sisaldab 75 mg klopidogreeli (vesiniksulfaadina) ja 100 mg atsetüülsalitsüülhapet.

1. **ABIAINED**

Sisaldab laktoosi ja *Allura red AC*-d.

Lisateavet lugege pakendi infolehest.

1. **RAVIMVORM JA PAKENDI SUURUS**

100 õhukese polümeerikattega tabletti

1. **MANUSTAMISVIIS JA -TEE(D)**

Suukaudne

Ärge neelake kuivatusainet.

Enne ravimi kasutamist lugege pakendi infolehte.

1. **ERIHOIATUS, ET RAVIMIT TULEB HOIDA LASTE EEST VARJATUD JA KÄTTESAAMATUS KOHAS**

Hoida laste eest varjatud ja kättesaamatus kohas.

1. **TEISED ERIHOIATUSED (VAJADUSEL)**
2. **KÕLBLIKKUSAEG**

EXP

1. **SÄILITAMISE ERITINGIMUSED**

Hoida temperatuuril kuni 25 °C.

1. **ERINÕUDED KASUTAMATA JÄÄNUD RAVIMPREPARAADI VÕI SELLEST TEKKINUD JÄÄTMEMATERJALI HÄVITAMISEKS, VASTAVALT VAJADUSELE**
2. **MÜÜGILOA HOIDJA NIMI JA AADRESS**

Viatris Limited

Damastown Industrial Park,

Mulhuddart, Dublin 15,

DUBLIN

Iirimaa

1. **MÜÜGILOA NUMBER (NUMBRID)**

EU/1/19/1395/010

1. **PARTII NUMBER**

Lot

1. **RAVIMI VÄLJASTAMISTINGIMUSED**
2. **KASUTUSJUHEND**
3. **TEAVE BRAILLE’ KIRJAS (PUNKTKIRJAS)**

**MINIMAALSED ANDMED, MIS PEAVAD OLEMA BLISTER- VÕI RIBAPAKENDIL**

**BLISTER**

1. **RAVIMPREPARAADI NIMETUS**

Clopidogrel/Acetylsalicylic acid Viatris 75 mg/100 mg tabletid

1. **MÜÜGILOA HOIDJA NIMI**

Viatris Limited

1. **KÕLBLIKKUSAEG**

EXP

1. **PARTII NUMBER**

Lot

1. **MUU**

# B. PAKENDI INFOLEHT

**Pakendi infoleht: teave patsiendile**

**Clopidogrel/Acetylsalicylic acid Viatris 75 mg/75 mg õhukese polümeerikattega tabletid**

**Clopidogrel/Acetylsalicylic acid Viatris 75 mg/100 mg õhukese polümeerikattega tabletid**

klopidogreel/atsetüülsalitsüülhape (*clopidogrelum/acidum acetylsalicylicum*)

**Enne ravimi võtmist lugege hoolikalt infolehte, sest siin on teile vajalikku teavet.**

1. Hoidke infoleht alles, et seda vajadusel uuesti lugeda.
2. Kui teil on lisaküsimusi, pidage nõu oma arsti või apteekriga.

- Ravim on välja kirjutatud üksnes teile. Ärge andke seda kellelegi teisele. Ravim võib olla neile kahjulik, isegi kui haigusnähud on sarnased.

1. Kui teil tekib ükskõik milline kõrvaltoime, pidage nõu oma arsti või apteekriga. Kõrvaltoime võib olla ka selline, mida selles infolehes ei ole nimetatud. Vt lõik 4.

**Infolehe sisukord**

1. Mis ravim on Clopidogrel/Acetylsalicylic acid Viatris ja milleks seda kasutatakse
2. Mida on vaja teada enne Clopidogrel/Acetylsalicylic acid Viatris’e võtmist
3. Kuidas Clopidogrel/Acetylsalicylic acid Viatris’t võtta
4. Võimalikud kõrvaltoimed
5. Kuidas Clopidogrel/Acetylsalicylic acid Viatris’t säilitada
6. Pakendi sisu ja muu teave
7. **Mis ravim on Clopidogrel/Acetylsalicylic acid Viatris ja milleks seda kasutatakse**

Clopidogrel/Acetylsalicylic acid Viatris sisaldab klopidogreeli ja atsetüülsalitsüülhapet (ASH) ning kuulub trombotsüütide agregatsiooni pärssivate ravimite rühma. Trombotsüüdid on väga väikesed vere vormelemendid, mis vere hüübimise käigus kokku kleepuvad. Vältides sellist kokkukleepumist teatud veresoontes (nimetatakse arteriteks), vähendavad antiagregandid verehüüvete moodustumise võimalust (seda protsessi nimetatakse aterotromboosiks).

Clopidogrel/Acetylsalicylic acid Viatris’t võtavad täiskasvanud, et ära hoida verehüüvete (trombide) teket arterites, mis võib viia aterotrombootiliste juhtumite tekkeni (nt insult, südameatakk või surm).

Teile on määratud Clopidogrel/Acetylsalicylic acid Viatris kahe üksikravimi, klopidogreeli ja ASH asemel, aitamaks ära hoida verehüübeid, sest te olete tundnud tõsist valu rindkeres, mida nimetatakse „ebastabiilseks stenokardiaks“ või „südameatakiks“ (müokardiinfarkt). Sellise seisundi raviks võidakse paigaldada umbunud või kitsenenud arterisse võrktoru taastamaks vajalik verevool.

1. **Mida on vaja teada enne Clopidogrel/Acetylsalicylic acid Viatris’e võtmist**

**Clopidogrel/Acetylsalicylic acid Viatris’t ei tohi võtta**

• kui olete klopidogreeli, atsetüülsalitsüülhappe (ASH) või selle ravimi mistahes koostisosade (loetletud lõigus 6) suhtes allergiline;

• kui te olete allergiline teiste ravimite suhtes, mida kutsutakse mittesteroidseteks põletikuvastasteks aineteks ning kasutatakse lihaste või liigeste põletikuliste seisundite ja/või valulikkuse raviks;

• kui teil on tervisehäire, millega võib kombineeruda astma, eritis ninast (nohu) ja polüübid (teatud tüüpi moodustised ninaõõnes);

• kui teil on tervisehäire, millega võib kaasneda verejooks, näiteks maohaavandist või ajusisene verejooks;

• kui te põete rasket maksahaigust;

• kui te põete rasket neeruhaigust;

• kui teil on viimased kolm raseduskuud, ei tohi te kasutada suuremaid annuseid kui 100 mg ööpäevas (vt lõik „Rasedus, imetamine ja viljakus“).

**Hoiatused ja ettevaatusabinõud**

Kui midagi alljärgnevast kehtib teie kohta, peate sellest enne Clopidogrel/Acetylsalicylic acid Viatris’e võtmist oma arstile rääkima.

• Teil on veritsuse oht seoses alljärgnevaga:

- tervisehäire, millega kaasneb sisemise veritsuse oht (nt maohaavand);

- verehaigus, millega kaasneb kalduvus sisemistele veritsustele (veritsus ükskõik millistes teie keha kudedes, organites või liigestes);

- hiljutine raske vigastus;

- hiljuti tehtud kirurgiline operatsioon (ka hambaoperatsioon);

- teil on plaanis minna kirurgilisele operatsioonile (sh hambaoperatsioonile) lähema seitsme päeva jooksul.

• Teil on olnud ajuarteris tromb (isheemiline insult) viimase seitsme päeva jooksul;

• Te põete neeru- või maksahaigust;

• Teil on astma või on olnud allergilisi reaktsioone, sh allergia teie raviks kasutatud mis tahes ravimi suhtes;

• Teil on podagra;

• Te joote alkoholi, sest seedetrakti kahjustuse või veritsuse risk suureneb;

• Teil on seisund, mida nimetatakse glükoos-6-fosfaatdehüdrogenaasi puudulikkuseks, sest sellega kaasneb teatud liiki aneemia (punaste vererakkude arvu langus) oht.

Clopidogrel/Acetylsalicylic acid Viatris’e võtmise ajal

• Peate teavitama oma arsti,

- kui teil on plaanis minna kirurgilisele operatsioonile (k.a hambaoperatsioon);

- kui teil on mao- või kõhuvalu või veritsus maost või sooltest (punane või must väljaheide).

• Te peate kohe teavitama oma arsti, kui teil tekib seisund, mis on tuntud kui trombootiline trombotsütopeeniline purpur ehk TTP, millega kaasneb palavik ja nahaalused verevalumid, mis võivad olla punased täppverevalumid, koos seletamatu äärmise väsimusega või ilma, segasus, naha või silma limaskestade kollasus (kollatõbi) (vt lõik 4).

• Kui te lõikate endale sisse või vigastate ennast, võib veritsuse seiskumiseks kuluda tavalisest rohkem aega. See on seotud ravimi toimega, sest see ennetab veretrombide teket. Väikeste sisselõigete või vigastuste korral, nt sisselõikamisel, habemeajamisel, ei ole tavaliselt muretsemiseks põhjust. Kui te siiski olete mures veritsemise pärast, võtke kohe ühendust oma arstiga (vt lõik 4 „Võimalikud kõrvaltoimed“).

• Teie arst võib määrata vereanalüüse.

• Te peate kohe rääkima oma arstile, kui teil tekivad eosinofiilia ja süsteemsete sümptomitega ravimireaktsiooni (DRESS) sümptomid või nähud, mille hulka võivad kuuluda gripilaadsed sümptomid ning lööve koos palavikuga, suurenenud lümfisõlmedega ja teatud tüüpi vere valgeliblede arvu suurenemisega (eosinofiilia). Teiste vereanalüüsi kõrvalekallete seas võib esineda näiteks, kuid mitte ainult maksaensüümide aktiivsuse suurenemine (vt lõik 4 „Võimalikud kõrvaltoimed“).

**Lapsed ja noorukid**

Clopidogrel/Acetylsalicylic acid Viatris ei ole ette nähtud kasutamiseks lastel ja alla 18-aastastel noorukitel. Eksisteerib võimalik seos atsetüülsalitsüülhappe (ASH) ja Reye’ sündroomi tekke vahel, kui ASH-d sisaldavat ravimit antakse lastele või noorukitele viirusinfektsiooni raviks. Reye’ sündroom on väga harva esinev haigus ning võib lõppeda surmaga.

**Muud ravimid ja Clopidogrel/Acetylsalicylic acid Viatris**

Teatage oma arstile või apteekrile, kui te võtate või olete hiljuti võtnud või kavatsete võtta mis tahes muid ravimeid.

Mõned teised ravimid võivad mõjutada Clopidogrel/Acetylsalicylic acid Viatris’e toimet ja vastupidi.

Te peate rääkima oma arstile, eriti kui kasutate

• ravimeid, mis võivad suurendada veritsusohtu, näiteks

- suukaudseid antikoagulante; ravimeid, mida kasutatakse verehüübimise vähendamiseks,

- ASH-d või teisi mittesteroidseid põletikuvastaseid ravimeid, mida tavaliselt kasutatakse lihaste ja/või liigeste valulike ja/või põletikuliste haiguste korral,

- hepariini või teisi süstitavaid ravimeid, mis vähendavad vere hüübimist,

- tiklopidiini või teisi ravimeid, mis toimivad vereliistakutele,

- tavaliselt depressiooni raviks kasutatavaid ravimeid: selektiivse toimega serotoniini tagasihaarde inhibiitoreid (k.a fluoksetiin või fluvoksamiin jt),

- rifampitsiin (kasutatakse tõsiste infektsioonide raviks);

• omeprasooli või esomeprasooli, ravimid, millega ravitakse maoärritust,

• metotreksaati, mida kasutatakse raske liigeshaiguse (reumatoidartriidi) või nahahaiguse (psoriaasi) raviks;

• atsetasoolamiidi, mida kasutatakse glaukoomi (silmasisese rõhu tõusu) või epilepsia raviks või uriinierituse suurendamiseks;

• probenetsiidi, bensbromarooni või sulfiinpürasooni, mida kasutatakse podagra raviks;

• flukonasooli või vorikonasooli, ravimid, mida kasutatakse seeninfektsioonide raviks,

• efavirensi või tenofoviiri või teisi retroviirusvastaseid ravimeid (HIV-infektsiooni ravimid),

• valproehapet, valproaati või karbamasepiini, mida kasutatakse epilepsia teatud vormide raviks,

• kui teid on vaktsineeritud tuulerõugete või vöötohatise vastu 6 nädala vältel enne Clopidogrel/Acetylsalicylic acid Viatris’e võtmist või teil on tuulerõuged või vöötohatis (vt lõik 2 „Lapsed ja noorukid“);

• moklobemiidi, ravim, mida kasutatakse depressiooni raviks,

• repagliniidi suhkurtõve raviks,

• kasvajavastast ravimit paklitakseeli;

• stenokardiaravimit nikorandiili;

• opioide; ravi ajal klopidogreeliga peate teavitama oma arsti enne teile mis tahes opioidi määramist (tugeva valu raviks);

• rosuvastatiin (kasutatakse vere kolesteroolisisalduse vähendamiseks).

Clopidogrel/Acetylsalicylic acid Viatris’e võtmise ajal ei tohi te võtta teisi klopidogreeli sisaldavaid ravimeid.

ASH juhupärane kasutamine (vähem kui 1000 mg mistahes 24-tunnise perioodi jooksul) ei tohiks üldiselt probleeme tekitada, kuid pikemaajaliseks kasutamiseks teistel asjaoludel peab oma arsti või apteekriga nõu pidama.

Samaaegsel kasutamisel võib metamisool (valu vaigistav ja palavikku alandav aine) väheneda atsetüülsalitsüülhappe trombotsüütide agregatsiooni (vererakkude kokkukleepumine ja verehüübe moodustumine) takistavat toimet. Seetõttu tuleb südame kaitseks väikses annuses atsetüülsalitsüülhapet võtvatel patsientidel kasutada sellist ravimikombinatsiooni ettevaatusega.

**Rasedus ja imetamine**

Ärge võtke Clopidogrel/Acetylsalicylic acid Viatris’t raseduse kolmandal trimestril.

On soovitatav seda ravimit mitte võtta raseduse esimesel ja teisel trimestril.

Kui te olete rase, arvate end olevat rase või kavatsete rasestuda, pidage enne Clopidogrel/Acetylsalicylic acid Viatris’e võtmist nõu oma arsti või apteekriga. Kui jääte rasedaks Clopidogrel/Acetylsalicylic acid Viatris’e võtmise ajal, konsulteerige viivitamatult oma arstiga, sest Clopidogrel/Acetylsalicylic acid Viatris’e võtmine raseduse ajal ei ole soovitatav.

Kui jätkate või alustate ravi Clopidogrel/Acetylsalicylic acid Viatrisega raseduse ajal arsti juhiste kohaselt, siis kasutage Clopidogrel/Acetylsalicylic acid Viatrist arsti juhiste järgi ja ärge kasutage soovitatavast suuremat annust.

**Rasedus – viimane trimester**

Ärge võtke Clopidogrel/Acetylsalicylic acid Viatrist rohkem kui 100 mg ööpäevas raseduse viimase 3 kuu jooksul, sest see võib kahjustada teie sündimata last või põhjustada probleeme sünnitusel. See võib teie sündimata lapsel põhjustada neeru- ja südameprobleeme. Ravim võib soodustada veritsuste teket teil ja teie lapsel ning põhjustada sünnituse hilinemist või pikenemist.

Kui te võtate Clopidogrel/Acetylsalicylic acid Viatrist väikestes annustes (kuni 100 mg ööpäevas (kaasa arvatud)), vajate arsti nõuannete kohaselt ranget sünnitusabi jälgimist.

**Rasedus – esimene ja teine trimester**

Te ei tohi Clopidogrel/Acetylsalicylic acid Viatrist võtta raseduse esimese 6 kuu jooksul, välja arvatud juhul, kui see on hädavajalik ja teie arst on seda soovitanud. Kui vajate ravi sel perioodil või ajal, kui proovite rasestuda, tuleb kasutada väikseimat annust võimalikult lühikese aja jooksul. Kui Clopidogrel/Acetylsalicylic acid Viatrist võetakse rohkem kui mõne päeva jooksul alates 20. rasedusnädalast, võib see põhjustada teie sündimata lapsel neeruprobleeme, mis võivad põhjustada last ümbritseva lootevedeliku madalat taset (oligohüdramnion) või ühe veresoone (arterioosjuha) ahenemist lapse südames. Kui vajate ravi kauem kui mõni päev, võib arst soovitada täiendavat jälgimist.

Selle ravimi kasutamise ajal ei tohi te imetada.

Kui te imetate või plaanite imetada, konsulteerige oma arstiga enne selle ravimi võtmist.

Enne mistahes ravimi võtmist pidage nõu oma arsti või apteekriga.

**Autojuhtimine ja masinatega töötamine**

Clopidogrel/Acetylsalicylic acid Viatris ei peaks avaldama mõju teie autojuhtimise või masinate käsitsemise võimele.

**Clopidogrel/Acetylsalicylic acid Viatris sisaldab laktoosi**

Kui arst on teile öelnud, et te ei talu teatud suhkruid, peate te enne ravimi kasutamist konsulteerima arstiga.

**Clopidogrel/Acetylsalicylic acid Viatris sisaldab naatriumi**

Ravim sisaldab vähem kui 1 mmol (23 mg) naatriumi tabletis, see tähendab põhimõtteliselt „naatriumivaba“.

**Clopidogrel/Acetylsalicylic acid Viatris 75 mg/100 mg õhukese polümeerikattega tabletid sisaldavad ka *Allura red AC*-d**

*Allura red AC* võib põhjustada allergilisi reaktsioone.

1. **Kuidas Clopidogrel/Acetylsalicylic acid Viatris’t võtta**

Võtke seda ravimit alati täpselt nii, nagu arst või apteeker on teile selgitanud. Kui te ei ole milleski kindel, pidage nõu oma arsti või apteekriga.

Soovitatav annus on üks tablett Clopidogrel/Acetylsalicylic acid Viatris’t ööpäevas, võetuna suu kaudu klaasitäie veega, koos toiduga või ilma.

Te peate võtma oma ravimit iga päev samal kellaajal.

Sõltuvalt teie seisundist määrab teie arst aja kestuse, mille vältel te peate võtma Clopidogrel/Acetylsalicylic acid Viatris’t. Kui teil on olnud südameatakk, määratakse ravi vähemalt neljaks nädalaks. Igal juhul peate te ravimit võtma senikaua, kuni arst seda teile määrab.

**Kui te võtate Clopidogrel/Acetylsalicylic acid Viatris’t rohkem, kui ette nähtud**

Võtke kohe ühendust oma arstiga või minge lähima haigla erakorralisse vastuvõttu kõrgenenud veritsusohu tõttu.

**Kui te unustate Clopidogrel/Acetylsalicylic acid Viatris’t võtta**

Kui te unustate Clopidogrel/Acetylsalicylic acid Viatris’e annuse võtmata, kuid see meenub teile lähema 12 tunni jooksul, võtke tablett kohe sisse ning järgmine annus võtke tavapärasel ajal.

Kui unustate tableti võtmata rohkem kui 12 tunni jooksul, võtke lihtsalt järgmine annus tavapärasel ajal. Ärge võtke kahekordset annust, kui tablett ununes eelmisel korral võtmata.

**Kui te lõpetate Clopidogrel/Acetylsalicylic acid Viatris’e võtmise**

**Ärge lõpetage ravi, kui arst ei ole seda palunud teha.** Enne ravi lõpetamist või ravi uuesti alustamist, pidage nõu oma arstiga.

Kui teil on lisaküsimusi selle ravimi kasutamise kohta, pidage nõu oma arsti või apteekriga.

1. **Võimalikud kõrvaltoimed**

Nagu kõik ravimid, võib ka see ravim põhjustada kõrvaltoimeid, kuigi kõigil neid ei teki.

**Võtke kohe ühendust oma arstiga, kui teil on:**

• palavik, infektsioonhaiguse nähud või väljendunud väsimus. Need võivad olla põhjustatud teatud vereliblede arvu vähenemisest.

• maksahäirete tunnused, nt naha ja/või silma limaskestade kollakaks muutumine (kollatõbi) koos veritsemisega, mis väljendub nahaaluste täppverevalumitena, ja/või segasusega või ilma (vt lõik 2 „Hoiatused ja ettevaatusabinõud“).

• suu limaskesta turse või nahahäired, nt lööve ja sügelemine, villid nahal. Need võivad olla allergilise reaktsiooni nähud.

• raske reaktsioon, mis haarab nahka, verd ja siseorganeid (DRESS) (vt lõik 2 „Hoiatused ja ettevaatusabinõud“).

**Clopidogrel/Acetylsalicylic acid Viatris’e kõige sagedamini täheldatud kõrvaltoimeks on veritsus.** Veritsus võib esineda maos või sooltes, verevalumitena, hematoomina (ebatavaline veritsus või nahaalune verevalum), ninaverejooksuna, verena uriinis. Harvadel juhtudel on veritsusi täheldatud silmades, koljusiseselt (eriti eakatel), kopsudes või liigestes.

**Kui teil tekib kauakestev veritsus ravi ajal Clopidogrel/Acetylsalicylic acid Viatris’ega**

Kui te vigastate ennast, võib veritsuse lõppemiseni kuluda rohkem aega kui tavaliselt. See on tingitud selle ravimi toimest, mis takistab verehüüvete teket. Väiksemate lõikehaavade ja vigastuste korral, nt sisselõige, habemeajamine, ei ole see tavaliselt probleemiks. Kui tekkinud veritsus teeb teile muret, võtke otsekohe oma arstiga ühendust (vt lõik 2 „Hoiatused ja ettevaatusabinõud“).

**Teised kõrvaltoimed on järgmised:**

Sagedad kõrvaltoimed (võivad tekkida kuni 1 inimesel 10-st):

kõhulahtisus, kõhuvalu, seedehäired või kõrvetised.

Aeg-ajalt esinevad kõrvaltoimed (võivad tekkida kuni 1 inimesel 100-st):

peavalu, maohaavand, oksendamine, iiveldus, kõhukinnisus, gaaside teke maos või sooltes, lööve, sügelus, pearinglus, torkimistunne ja tundetus.

Harva esinevad kõrvaltoimed (võivad tekkida kuni 1 inimesel 1000-st):

peapööritus, rinnanäärme suurenemine meestel.

Väga harva esinevad kõrvaltoimed (võivad tekkida kuni 1 inimesel 10 000-st):

Kollatõbi (naha ja/või silma limaskestade kollasus), kõrvetised maos ja/või söögitorus, tugev kõhuvalu koos seljavaluga või ilma, palavik, hingamisraskused, mõnikord koos köhaga, üldised allergilised reaktsioonid (nt üldine kuumatunne ootamatu üldise ebamugavustundega kuni minestamiseni), suu limaskesta turse, villid nahal, nahaallergia, suu limaskesta haavandid (stomatiit), vererõhu langus, segasus, hallutsinatsioonid, liigesevalu, lihasvalu, toidu maitse muutus või maitsetundetus, väikeste veresoonte põletik.

Teadmata esinemissagedusega kõrvaltoimed (ei saa hinnata olemasolevate andmete alusel):

haavandi mulgustumine, heli kõrvus, kuulmise kadu, ootamatud eluohtlikud allergilised reaktsioonid või ülitundlikkusreaktsioonid koos valuga rindkeres või kõhus, neeruhaigus, madal veresuhkur, podagra (valulike, turses liigestega seisund, mida põhjustavad kusihappe kristallid) ja toiduallergia süvenemine, teatud aneemia vorm (punaste vererakkude arvu langus; vt lõik 2 „Hoiatused ja ettevaatusabinõud“), turse.

Lisaks võib teie arst täheldada muutusi teie vere- või uriiniproovis.

**Kõrvaltoimetest teatamine**

Kui teil tekib ükskõik milline kõrvaltoime, pidage nõu oma arsti või apteekriga. Kõrvaltoime võib olla ka selline, mida selles infolehes ei ole nimetatud. Kõrvaltoimetest võite ka ise teatada riikliku teavitussüsteemi (vt [V lisa](http://www.ema.europa.eu/docs/en_GB/document_library/Template_or_form/2013/03/WC500139752.doc)) kaudu. Teatades aitate saada rohkem infot ravimi ohutusest.

1. **Kuidas Clopidogrel/Acetylsalicylic acid Viatris’t säilitada**

Hoidke seda ravimit laste eest varjatud ja kättesaamatus kohas.

Ärge kasutage seda ravimit pärast kõlblikkusaega, mis on märgitud karbil, blistril ja pudelil pärast „EXP“. Kõlblikkusaeg viitab selle kuu viimasele päevale.

Hoida temperatuuril kuni 25 °C.

Ärge kasutage seda ravimit, kui täheldate nähtavaid riknemise märke.

Ärge visake ravimeid kanalisatsiooni ega olmejäätmete hulka. Küsige oma apteekrilt, kuidas hävitada ravimeid, mida te enam ei kasuta. Need meetmed aitavad kaitsta keskkonda.

1. **Pakendi sisu ja muu teave**

**Mida Clopidogrel/Acetylsalicylic acid Viatris sisaldab**

Clopidogrel/Acetylsalicylic acid Viatris 75 mg/75 mg õhukese polümeerikattega tablett

Toimeained on klopidogreel ja atsetüülsalitsüülhape. Üks tablett sisaldab 75 mg klopidogreeli (vesiniksulfaadina) ja 75 mg atsetüülsalitsüülhapet.

Teised koostisosad on:

Tableti tuum: mikrokristalliline tselluloos, laktoos (vt lõik 2 „Clopidogrel/Acetylsalicylic acid Viatris sisaldab laktoosi“), naatriumkroskarmelloos, hüdroksüpropüültselluloos, kolloidne veevaba ränidioksiid, talk, hüdrogeenitud riitsinusõli, eelželatiniseeritud tärklis, steariinhape, kollane raudoksiid (E172).

Tableti kate: hüpromelloos, triatsetiin, talk, polü(vinüülalkohol) (osaliselt hüdrolüüsitud), titaandioksiid (E171), glütseroolmonokaprülokapraat (E422), naatriumlaurüülsulfaat, kollane raudoksiid (E172).

Clopidogrel/Acetylsalicylic acid Viatris 75 mg/100 mg õhukese polümeerikattega tablett

Toimeained on klopidogreel ja atsetüülsalitsüülhape. Üks tablett sisaldab 75 mg klopidogreeli (vesiniksulfaadina) ja 100 mg atsetüülsalitsüülhapet.

Teised koostisosad on:

Tableti tuum: mikrokristalliline tselluloos, laktoos (vt lõik 2 „Clopidogrel/Acetylsalicylic acid Viatris sisaldab laktoosi“), naatriumkroskarmelloos, hüdroksüpropüültselluloos, kolloidne veevaba ränidioksiid, talk, hüdrogeenitud riitsinusõli, eelželatiniseeritud tärklis, steariinhape, kollane raudoksiid (E172).

Tableti kate: hüpromelloos, triatsetiin, talk, polü(vinüülalkohol) (osaliselt hüdrolüüsitud), titaandioksiid (E171), glütseroolmonokaprülokapraat (E422), naatriumlaurüülsulfaat, *Allura Red AC* (E129) (vt lõik 2 „Clopidogrel/Acetylsalicylic acid Viatris sisaldab *Allura red AC*-d“).

**Kuidas Clopidogrel/Acetylsalicylic acid Viatris välja näeb ja pakendi sisu**

Clopidogrel/Acetylsalicylic acid Viatris 75 mg/75 mg õhukese polümeerikattega tabletid on kollased ovaalsed kaksikkumerad tabletid, mille ühel küljel on pimetrükk „CA2“ ja teisel küljel on „M“.

Clopidogrel/Acetylsalicylic acid Viatris 75 mg/100 mg õhukese polümeerikattega tabletid on roosad ovaalsed kaksikkumerad tabletid, mille ühel küljel on pimetrükk „CA3“ ja teisel küljel on „M“.

Tabletid on saadaval blisterpakendites, mis sisaldavad 28 või 30 tabletti, või perforeeritud üksikannuse blisterpakendites, mis sisaldavad 28 või 30 tabletti, või plastpudelites, mis sisaldavad 100 tabletti. Pudelis on kuivatusaine. Kuivatusainet ei tohi süüa.

Kõik pakendi suurused ei pruugi olla müügil.

**Müügiloa hoidja**

Viatris Limited

Damastown Industrial Park,

Mulhuddart, Dublin 15,

DUBLIN

Iirimaa

**Tootjad**

Mylan Hungary Kft., H-2900 Komárom, Mylan utca 1, Ungari.

Lisaküsimuste tekkimisel selle ravimi kohta pöörduge palun müügiloa hoidja kohaliku esindaja poole:

|  |  |
| --- | --- |
| **België/Belgique/Belgien**ViatrisTél/Tel: + 32 (0)2 658 61 00 | **Lietuva**Viatris UAB Tel: +370 5 205 1288 |
| **България**Майлан ЕООДТел.: +359 2 44 55 400 | **Luxembourg/Luxemburg**ViatrisTél/Tel: + 32 (0)2 658 61 00(Belgique/Belgien) |
| **Česká republika**Viatris CZ s.r.o.Tel: + 420 222 004 400 | **Magyarország**Viatris Healthcare Kft.Tel.: + 36 1 465 2100 |
| **Danmark**Viatris ApSTlf.: +45 28 11 69 32 | **Malta**V.J. Salomone Pharma LtdTel: + 356 21 22 01 74 |
| **Deutschland**Viatris Healthcare GmbH Tel: +49 800 0700 800 | **Nederland**Mylan BVTel: +31 (0)20 426 3300 |
| **Eesti**Viatris OÜ Tel: + 372 6363 052 | **Norge**Viatris ASTlf: + 47 66 75 33 00 |
| **Ελλάδα** Viatris Hellas LtdΤηλ: +30 2100 100 002 | **Österreich**Viatris Austria GmbHTel: +43 1 86390 |
| **España**Viatris Pharmaceuticals, S.L.Tel: + 34 900 102 712 | **Polska**Viatris Healthcare Sp. z o.o.Tel.: + 48 22 546 64 00 |
| **France**Viatris SantéTél: +33 4 37 25 75 00 | **Portugal**Mylan, Lda.Tel: + 351 21 412 72 00 |
| **Hrvatska**Viatris Hrvatska d.o.o. Tel: +385 1 23 50 599 | **România**BGP Products SRLTel: +40 372 579 000 |
| **Ireland**Viatris LimitedTel: +353 1 8711600 | **Slovenija**Viatris d.o.oTel: + 386 1 23 63 180 |
| **Ísland**Icepharma hf.Sími: +354 540 8000 | **Slovenská republika**Viatris Slovakia s.r.o.Tel: +421 2 32 199 100 |
| **Italia**Viatris Italia S.r.l. Tel: + 39 (0) 2 612 46921 | **Suomi/Finland**Viatris OyPuh/Tel: +358 20 720 9555 |
| **Κύπρος**CPO Pharmaceuticals LimitedΤηλ: + 357 22863100 | **Sverige**Viatris AB Tel: + 46 (0)8 630 19 00 |
| **Latvija**Viatris SIA Tel: +371 676 055 80 |  |

**Infoleht on viimati uuendatud {KK.AAAA}**

**Täpne teave selle ravimi kohta on Euroopa Ravimiameti kodulehel:** [http://www.ema.europa.eu](http://www.ema.europa.eu/).